Халқаро янгиликлар, 14 январ 2006\n19 сентябр 2019, Тошкент вақти: 13:38\nЭрон президенти Маҳмуд Аҳмадинажод Эрон халқаро ҳамжамият норозилигига қарамай, уранни бойитиш ишларини давом эттиришини билдирди.\nАҳмадинажод Эрон чет давлатлар таҳдидидан қўрқмаслиги ва мамлакатда уран энергиясини ишлаб чиқариш йўлидаги уринишлар давом этишини таъкидлади.\nОқ Уй матбуот вакили Скот Мак Клеллан фақат БМТ Хавфсизлик Кенгашигина Эронни ядровий қурол яратишдан тўхтата олишини айтди.\nАйни пайтда, Теҳрондаги масжидлардан бирида жума намозини ўқиш учун йиғилган одамлар олдида чиқиш қилган таниқли уламо Аҳмад Ҳотамий Эрон ташқи таҳдидлардан қўрқмаслигини айтди:\n“Европаликлар таҳдид сўзлари Эрондек буюк давлатга мутлақ таъсир этмаслигини тушунишлари керак”.\nГермания Канцлери Анжела Меркел Оқ Уйда АҚШ президенти Жорж Буш билан учрашди.\nМузокара чоғида қатор масалалар, жумладан Ироқ ва Эронга нисбатан сиёсат масалалари ҳам муҳокама этилди. Меркел музокара чоғида АҚШнинг Кубадаги Гуантанамо қамоқхонаси масаласини кўтаришини аллақачон маълум қилган.\nГермания Канцлери билан музокарадан кейин АҚШ президенти Жорж Буш Эроннинг ядровий дастури хусусида юзага келган бўҳрон дипломатик йўл орқали хал этилишини хоҳлашини айтди.\nЎзбекистон суди Бош қароргоҳи АҚШда жойлашган “Freedom House” ташкилотининг Ўзбекистондаги ваколатхонаси фаолиятини тўхтатиш ҳақида қарор чиқарди.\nСуд ҳукмига кўра, ваколатхона олти ойга барча фаолиятини тўхтатиши керак. “Freedom House” ташкилотининг Ўзбекистондаги ваколатхонаси раҳбари Бранка Шеста суд қарори юзасидан юқори органларга шикоят аризаси билан мурожаат қилишини ва вакилатхона ўз фаолиятини давом эттириши учун бор имкониятни ишга солишини билдирди.\nСаудия Арабистони расмийлари ва зиёратчилар пайшанба кунги фожиа учун бир-бирларини айбламоқда.\nХаж ибодатини бажариш учун Саудия Арабистонига борган мусулмонлардан 362 нафари 12 январ - Хажнинг сўнгги кунида шайтонга тош отиш амалини бажариш пайтида рўй берган тиқилинчда нобуд бўлган эди.\nСаудиянинг етакчи уламоси Шайх Абдулазиз аш-Шайх зиёратчиларни белгиланган тартибга риоя қилмаганликда айблади. Аммо зиёратчилар Саудия расмийларини Хаж амалларини бажариш пайтида тартиб ўрната олмаганликда айблади.\nРоссия Мудофаа вазири Сергей Иванов ўз мамлакати Эроннинг ҳаво ҳужумидан мудофаа тизимини замонавийлаштиришга ёрдам беришини маълум қилди.\nИвановга кўра, Теҳрон расмийларининг ядровий дастури хусусида бўҳрон юзага келганига қарамай, декабр ойи бошида имзоланган қиймати 700 миллион долларлик шартномага мувофиқ Россия келаси ойлар ичида Эронга 30та ер-ҳаво русумидаги “Тор-М1” ракеталарини етказиб беради.\nЕвропа Иттифоқи парранда гриппи тарқалишининг олдини олиш ишларига 100 миллион доллар ажратди.\nКеласи ҳафта Хитойда донор давлатларнинг парранда гриппига бағишланган анжумани бўлиб ўтади. Анжуман арафасида Европа Иттифоқи қарорни Брюсселда Иттифоқнинг Ташқи алоқалар бўйича мутасаддиси Бенита Ферреро-Валднер хоним эълон қилди:\n“Анжуманда комиссия 100 миллион доллар ҳажмида маблағ ажратгани эълон қилинади. Бу 80 миллион еврони ташкил этади”.\nҲозирга қадар дунё бўйича парранда гриппидан салкам 80 одам нобуд бўлди. Қурбонлар асосан Осиё давлатларида бўлди.\nИсроил Бош вазири Ариел Шарон ҳозиргача хушига келгани йўқ.\nШифокорлар тўққиз кун олдин миясига қон қуйилган Шароннинг аҳволини оғир, дея баҳоламоқда. Номи ошкор этилмаган манъбага асосланиб Исроилдаги ахборот агентликлари тарқатган хабарларга кўра, Шаронни уйғотиш йўлидаги уринишлар натижа бермагани шифокорларни ташвишга солмоқда.\nАйни пайтда, жума куни Исроил Ташқи ишлар вазири Силван Шалом март ойида ўтказиладиган сайловга тайёргарлик доирасида истеъфога чиқди. Ундан олдин Ликуд партияси аъзоси бўлган уч вазир истеъфога чиққан эди.\nИроқнинг Мосул шаҳри яқинида АҚШ ҳарбий вертолёти ерга қулади.\nОқибатида икки ҳарбий учувчи нобуд бўлди. АҚШ ҳарбийларига кўра, нобуд бўлганлар жасадлари топилган.\nАҚШ армияси генерали Жон Вайнес вертолёт исёнчилар томонидан уриб туширилгани тахмин қилинаётганини билдирди. 7 январ куни Ироқда АҚШ вертолёти ерга қулагани оқибатида 12 ҳарбий нобуд бўлган эди.\nРоссия жанубидаги Краснодар ўлкасида йўловчи автобус билан электр поезд тўқнашиб кетди.\nОқибатда 22 одам нобуд бўлди, 5 нафари яраланди. Россия Фавқулодда ҳолатлар вазирлиги вакили Виктор Белцовга кўра, автобус завод ишчиларини олиб кетаётган бўлган. Аммо Россия ахборот агентликлари тарқатган дастлабки хабарларда нобуд бўлганларнинг аксарияти болалар экани билдирилган.\nПокистон расмийлари Афғонистон чегарасига яқин Бажур қишлоғига жумага ўтар кечаси ракета ҳужуми уюштирилганини билдирди.\nМаълумотларга кўра, ҳужум оқибатда 17 одам нобуд бўлган. Қишлоққа ким ҳужум уюштиргани ҳозирча номаълум. Расмийлар ракеталар Афғонистон томонидан отилганини айтмоқда. Баъзилар эса ҳужум учун АҚШ ҳарбийларини айбламоқда. АҚШ ҳарбийлари эса ҳужумдан бехабар эканликларини ва минтақада америкаликлар операциялар ўтказмаётганини билдирдилар.\nИнсон ҳуқуқларини ҳимоя қилувчи икки нуфузли халқаро ташкилот Қирғизистон ҳукуматидан тўрт ўзбек қочқинини экстрадиция қилмасликни сўради.\nЛондондаги Халқаро Амнистия ташкилоти ўз баёнотида Ўзбекистонда қийноқлар одатий хол экани ва қочқинларни бундай ҳукумат ихтиёрига топшириш халқаро меъёрларга зид келишини айтган. Аввалроқ Ню Йоркдаги Хьюман Райтс Уотч ташкилоти ҳам бу борада Қирғизистон раҳбариятига мактуб йўллаган ва тўрт ўзбек қочқинини адолатли суд инкор этиладиган Ўзбекистонга топширмасликни сўраган. здаги маълумотлар Ўзбекистонда адолатли судлов имконлари йўқлигини кўрсатмоқда ва қочқинларнинг бундай давлатга топширилиши халқаро қонунчиликка зиддир",- дея билдирган Хьюман Райтс Уотч ташкилотининг қочқинлар ҳуқуқлари билан шуғулланувчи бўлими раҳбари Билл Флерок. Айтилаётган тўрт ўзбек қочқини ўтган йил май ойида Андижонда зўравонликлар рўй берган пайтда қўшни Қирғизистонга қочиб ўтишган ва Бирлашган Миллатлар Ташкилотининг қочқинлар идораси уларга қочқин мақомини берган. Ўзбекистон томони уларни экстрадиция қилишни сўраб Бишкек ҳукуматига мурожаат этган. Гарчи Тошкент расмийлари улар қийноққа солинмасликларини билдирган эса-да, Халқаро Амнистия вакиллари бу кифоя эмаслигини айтмоқда.\nРоссия президенти Владимир Путин бугун Остонада қозоғистонлик ҳамкасби Нурсултон Назарбоев билан учрашди.\nИккала президент ёнилғи ресурслари ҳамда давлатлар ўртасидаги савдо-сотиқ масалаларини мухокама қилганлар.\n"Учрашув якунида Нурсултон Набишевич билан Россия ва Қозоғистон давлат чегаралари тўғрисидаги ратификация ёрлиқлари билан алмашдик. Бу давлатларимиз ўртасидаги муносабатларда тарихий воқеадир", - деди Россия президенти Владимир Путин.\nРоссия раҳбари Остонага Нурсултон Назарбоевнинг инаугурация маросимида қатнашиш учун келган ва Қозоғистонни энергетика соҳасида ҳамкорликни кучайтиришга чақирган эди. Назарбоев Путин билан бўлган музокаралардан қониқиш хосил қилганини ва ўзининг навбатдаги президентлик муддатида қилажак илк хориж сафарини Россиядан бошлашини билдирди.\nБишкек шаҳар прокурори Учқун Каримов айрим журналист ва сиёсатчиларни Қирғизистон президенти шаъни ва обрўсини асоссиз камситганликда айблади ва бу тоқат қилиб бўлмас хол эканини айтди.\n"Кубанч Апас газетага мамлакат депутатлари Жиргалбек Сурабалдиев ҳамда Усен Кудайбергеновларни ўлдришни Бакиев уюштирган, деб ёзибди. бу маълумотлар асоссиз", - деди Бишкек прокурори Учқун Каримов.\nАгар, журналстлар бундай асосиз маълумотларни яна тарқатадиган бўлсалар, суд олдида жавоб берадилар, деб огоҳлантирди Учқун Каримов.\nҚирғизистонлик журналистлар ва ҳуқуқ ҳимоячилари Бишкек шаҳар прокурорини бундай баёноти учун танқид қилиб чиқдилар. Қирғизистонлик инсон ҳуқуқ ҳимоячиси Турсунбек Акун прокурорнинг бу баёноти Аскар Акаев даврини эслатди деб айтди.\nУкраина президенти Виктор Юшченко мамлакат парламентидан жорий ҳукуматни тарқатиб юбориш қарорини бекор қилишни сўради.\n"Бугун мен парламент номига ноконституциявий қарорини бекор қилиш сўралган шикоят аризасини имзоладим", - деди Юшченко.\nПайшанба куни Украина Олий Радаси Бош вазир Юрий Ехануров бошлиқ ҳукуматни Россия билан юзага келган газ можароси сабаб тарқатиб юбориш учун овоз берган эди. Украина президентига кўра, депутатларнинг бундай талаб билан чиқиши мамлакат конституциясига зиддир ва парламент зудликда бу қарорни бекор қилиши керак.\nБугун Маккада шайтонга тош отиш рамзий маросими пайти тиқилинчда ҳалок бўлган мусулмонлар сони 345га етди.\nБу ҳақда Саудия арабистони Соғлиқни сақлаш вазири маълум қилди. Шунингдек юзлаб одамнинг жароҳат олгани хабар қилинмоқда. Аммо ҳалок бўлганлар улар қайси давлат фуқаролари экани борасида ҳозирча аниқ маълумот айтилмаяпти. Шайтонга тош отиш Ҳаж ибодатининг энг хавфли амали ҳисобланади. 2004 йилда 250 мусулмон шайтонга тош отиш пайти ҳалок бўлган эди.\nБеслан мактабида болалар гаровга олиниши билан боғлиқ воқеалардан кейин қўлга олинган ягона айбланувчи устидан маҳкама бугун Шимолий Осетияда қайтадан бошланди.\nАйбланувчи Нурпаши Қулаевга одам ўлдириш ҳамда террорчилик билан боғлиқ тўққизта айб қўйилмоқда. Келиб чиқиши этник чечен бўлган 24 яшар Қулаевнинг ўзи 2004 йилнинг сентябрида болаларни гаровга олишда қатнашганига иқрор бўлгани айтилади. Унинг устидан маҳкама ўтган йил май ойида бошланган.\nБундан 25 йил аввал Рим Папаси Иоан Павел Иккинчини ўлдирмоқчи бўлган турк фуқароси Меҳмет Ағжи бугун Истамбулда озодликка чиқарилди.\nАғжи умрининг 19 йил Италия қамоқхонасида, 6 йил Истамбул қамоқхонасида жазо муддатини ўтади. У 1981 йилда Рим шаҳрида Рим Папасига қарата ўқ узган ва уни ярадор қилган эди. 2000 йилда Италия ҳукумати Меҳмет Ағжини авф этди. Рим папаси Иоан Павел Иккинчи Ағжини кечириш учун қамоқхонага шахсан бориб уни зиёрат қилганди.\nБритания, Франция ва Германия Эрон ўзининг ядровий сиёсатини ушбу масала БМТ Хавфсизлик Кенгашига оширилмасидан олдин ўзгартириши кераклигини билдирди.\nБундай баёнот Европанинг ушбу уч давлати ташқи ишлар вазирлари ҳамда ЕИ расмийлари бугун Берлинда учрашиб, Эроннинг ядровий дастури билан боғлиқ масалани мухокама қилаётган пайтда айтилди. Учрашув олдидан Британия Бош вазири Тони Блэр ядровий тадқиқотларини қайта бошлаган Теҳронга нисбатан эҳтимолий санкциялар қўллаш борасида БМТ Хавфсизлик Кенгашига мурожаат этиш таклифини илгари сурган. Британия Ташқи ишлар вазири Жэк Стро бунинг "эхтимоли жуда юқори" эканини айтди.\n"Эрон масаласини БМТ Хавфсизлик Кенгашига олиб чиқишнинг эхтимоли жуда катта. Лекин, Атом Энергияси бўйича халқаро агентлик бошқарув кенгашида фавқулодда учрашув ўтказилиши учун уни Франция, Германия, Британия, қолаверса, Европа Иттифоқининг ташқи сиёсат бўйича масъули Хавьер Солананинг аралашуви талаб этилади", - деди Жэк Стро.\nРоссия бундай таклифга қаршилик кўрсатмасилиги айтилмоқда. АҚШда чиқадаган "Вашингтон пост" газетасининг Россия Ташқи ишлар вазирлигидаги ишончли манбаага таяниб ёзишича Сергей Лавров бу борада АҚШлик ҳамкасби Кондолизза Райсга кафиллик берган.\nАйни пайтда Россия Ташқи ишлар вазири Лавров Россия, АҚШ, Хитой ҳамда Европа Иттифоқи расмийлари келаси хафта Лондонда Эроннинг ядровий дастури билан боғлиқ масалани мухокама этиш учун "фавқулодда маслаҳатлашув"га тўпланишини билдирди. Россиянинг "Эхо Москви" радиоси мухбири билан суҳбатда Лавров, шунингдек, Эроннинг Натанздаги уранни бойитиш заводини ишга тушириши халқаро ҳуқуқ нормаларига зид эмас деб айтган. Аввалроқ, Россиянинг бошқа бир мартабали расмийси Эроннинг ядровий тадқиқотларни қайта тиклаганидан хавотир изҳор этган.\nЭроннинг ядровий дастури бундан икки йил илгари расмий Теҳроннинг ўз ихтиёри билан тўхтатиб қўйилганди. Эрон халқаро норозиликка қарамасдан Натанздаги уранни бойитиш заводи эшикларини очган. "Қайта тикланган ишлар фақат тадқиқот мақсадларини кўзлайди", - деган Эрон вакили Муҳаммад Саидий. Америка Қўшма Штатлари ва Европа Иттифоқи Эрон ядровий тадқиқотларни қайта бошлаганини қоралаб чиққан.\n"Бундан икки ярим йилча олдин Эрон ядровий қуролни тарқатмаслик тўғрисидаги шартномага хилоф тарзда ўз ядровий дастури устида ишларни бошлаганида Атом энергияси бўйича халқаро агентлик Теҳрон ишини Хавфсизлик Кенгашига ошириши мумкин эди. Лекин биз Эрон ядровий тадқиқотларини тўхтатар деган, умидда биз бу ишнинг БМТ даражасига кўтарилишини хоҳламагандик. Эрон шартноманинг асосий қисмини бузмоқда", - деди Британия Ташқи ишлар вазири Жэк Стро.\nАҚШ ҳукумати ҳам Эрон ядровий тадқиқотларни қайта бошлаши ортидан "халқаро ҳамжамиятнинг Теҳронга нисбатан эҳтимолий санкциялар қўллашни сўраб БМТ Хавфсизлик кенгашига мурожаат этишидан бошқа иложи қолмади", деб айтган.\nОсиё давлатлари парранда гриппи тарқалиши олдини олиш учун чораларни янада кучайтириши керак.\nЖаҳон соғлиқни сақлаш ташкилотининг бугун Токиода ўтган фавқулодда йиғинида шундай талаб айтилди. Осиёнинг 20 давлати соғлиқни сақлаш расмийлари бу учрашувда қатнашган. 2003 йилда камида 78 одам парранда гриппидан нобуд бўлган эди. Яқинда эса ушбу касалликнинг Туркияда қайд этилиши бу борада янги ховотирларни уйғотди. Жаҳон соғлиқни сақлаш ташкилотининг минтақавий раҳбари Шигеру Оми парранда гриппи Туркияда уч киши ёстиғини қуритганига қарамай Осиё минтақаси ушбу хавфли касаллик ўчоғи бўлиб қолаётганини таъкидлади.\nОстона шаҳрида Қозоғистон президенти Нурсултон Назарбоевнинг инаугурация маросими бўлиб ўтди.\nҚасамёдга келтириш маросимида сўзлаган нутқида Қозоғистон президенти жумладан бундай деди:\n- Келаси 10 йиллик давомида Қозоғистонни дунёдаги энг рақобатбардош 50 давлат сафига қўшиш анчадан бери ўйлаб юрган мақсадимдир. Мамлакатнинг тараққий этганлиги нафақат иқтисодиёт, нафақат жон бошига тўғри келадиган даромаднинг миқдори билан ўлчанади. Мен мамлакат ривожланиши бўйича тўрт ўлчовни назарда тутаяпман. Сиёсий, иқтисодий, ижтимоий ва маданий ўлчовлардир улар. Биз бу соҳалар бўйича муштарак дастур ишлаб чиқишимиз зарур. Бундай дастур ўз ичига жиддий иқтисодий, маъмурий, сиёсий, ҳуқуқий ислоҳотларни қамраб олади.\nНазарбоев 4 декабрь куни мамлакат президентлигига қайта сайланган эди.\nМаросимдан сўнг унда иштирок этган давлат раҳбарларининг учрашувлари, хусусан, Россия ва Украина президентлари Владимир Путин ва Виктор Юшченколарнинг учрашуви бўлиб ўтди.\nҲар иккала раҳбар Россия ва Украина ўртасида газ бўйича имзоланган шартномани ўзаро фойдали келишув, деб тан олди.\nХалқаро ҳамжамият Эроннинг ядровий дастур бўйича ўз фаолиятини қайта тиклаш тўғрисидаги қароридан чуқур ташвиш билдирмоқда.\nЕвропа Иттифоқи эса Эроннинг ҳаракатларини "жиддий хато", деб баҳолади.\nБуюк Британия Бош вазири Тони Блэр Эрон масаласини БМТ Хавфсизлик Кенгаши кун тартибига чиқариш юзасидан бошқа давлатлар лидерлари билан биргаликда ҳаракат қилажагини билдирди.\n(суратда Натанздаги уранни бойитиш заводи)\nИсроил Бош вазири Ариэль Шароннинг ҳаётига бевосита хавф йўқолди, деб ҳисобламоқда докторлар.\nБош вазирни наркоз билан таъминлаш батамом тўхтатилди ва у секин-аста сунъий кома ҳолатидан чиқмоқда. Шарон танасининг ўнг томони ҳам, чап томони ҳам ишлаяпти. У ўғилларининг овозини танияпти.\nБироқ Шароннинг организмига бир ҳафта аввал юз берган инсульт қандай таъсир кўрсатганлиги бир неча кундан кейингина аниқланиши мумкин.\nБМТ парранда гриппининг Туркияга қўшни давлатларга тарқалишидан огоҳлантирди.\nТуркиянинг бир неча минтақасида уй паррандаларининг ёппасига касалга чалингани аниқланди.\nПарранда гриппига одамлар ҳам чалиниб, уч нафар ёш бола нобуд бўлди.\nБироқ, Жаҳон соғлиқни сақлаш ташкилоти вакили бундай баёнот берди:\n- Ваҳимадан фойда чиқмайди, аксинча у фақат зарар келтиради. Мен Туркияга сафар қилаётганлар учун ҳеч қандай хавф йўқлигини ўзимнинг мисолимда одамларга кўрсатиб қўймоқчиман.\nАйни пайтда Туркияга қўшни давлатлар парранда гриппи тарқалишининг олдини олиш учун ошиғич чоралар кўрмоқда.\nЕвропа комиссияси тиббий анализ лабораторияси ташкил қилиш учун икки миллион евро ажратмоқда.\nФранция ва Италияда эпидемия хавфига қарши кураш режаси ишлаб чиқилди.


Озарбайжондаги ҳибсларни Туркиядаги ҳодисаларга боғламоқдалар - BBC O'zbek\nОзарбайжондаги ҳибсларни Туркиядаги ҳодисаларга боғламоқдалар\nОзарбайжонда мухолифат фаолларининг ҳибсга олиниши Туркиядаги давлат тўнтаришига уриниш билан боғланмоқда.\nКузатувчилар фикрича, "гуленчилар"га алоқадорлик айбловлари билан Озарбайжон ҳукумати референдум арафасида мухолифат овозини бўғишни мақсад қилган.\nАвгуст ойи бошидан буён Озарбайжонда бир неча таниқли фаоллар ҳибсга олинганлар.\nХусусан, "Real"(Республика алтернативаси" мухолифат гуруҳининг қатор аъзоларига турли хил айбловлар илгари сурилган.\n"Real" етакчиларидан бири Нотиқ Жафарли 4 ойлик қамоқ жазосига маҳкум этилган, маҳкама уни "жиддий оқибатларга олиб келадиган ёки референдум ва сайлов натижаларига таъсир кўрсатадиган таҳқирлаш"да айбдор деб топган.\nN!DA деб номланган ижтимоий ҳаракатнинг ҳам бир неча аъзоси ҳибсга олинган, лекин уларнинг яқинлари бу ҳақда хабар тарқатмасликни маъқул кўрганлари маълум бўлган.\n"Озарбайжон Халқ жабҳаси"нинг аъзоси Маъсуд Ризолининг ҳам 12 август куни қўлга олингани эълон этилган, у ва яна қатор мухолифатчиларни полицияга бўйсунмаслик банди бўйича қисқа муддатга қамаганлар.\nКўпчилик ушбу ҳибсларни ҳукуматнинг 26 сентябрга мўлжалланган референдум олдидан мухолифатнинг "овозини ўчириш" деб баҳоламоқда.\nБу референдумга Озарбайжон конституциясига ўзгартириш киритиш масаласи қўйилган.\nХусусан, президентлик ваколати муддатини 5 йилдан 7 йилга узайтириш, президентга муддатидан олдинги парламент сайлови ўтказиш рухсатини бериш, 18 ёшга тўлган шахснинг ўз номзодини парламент депутатлигига илгари суриш, вице-президент лавозимини жорий этиш таклифлари илгари сурилмоқда.\nТуркиядаги давлат тўнтаришига уриниш ортидан Озарбайжонда ANS телеканали лицензияси тортиб олинган.\nБундан олдин телеканал АҚШда истиқомат қиладиган ва Туркия ҳукумати давлат тўнтаришига уриниш ортида турганликда айблаётган дин пешвоси Фатҳуллоҳ Гулен билан интервюни намойиш этишни режалаётгани ҳақида эълон қилган.\nBarish TV сунъий йўлдош телеканали фаолияти ҳам тўхтатилган, Озарбайжон мухолифати вакилларининг "Озарбайжон соати" деб номланган кўрсатувни эфирга бериб келган телеканал ходимларини "гуленчилар"га алоқадорликда айблашган.\nТуркия сунъий йўлдош каналларидан бири "Озодлик" радиосининг Озари хизмати эшиттиришларини эфирга узатиб келарди, давлат тўнтариши ҳодисалари ортидан бу эшиттиришлар сабаби тушунтирилмасдан тўхтатилган.\nАҚШ Давлат департаменти Озарбайжондаги ҳибслардан хавотириб билдириб баёнот эълон қилган.\nДавлат департаменти Озарбайжон конституциясига таклиф этилаётган ўзгартиришларни Оврўпода Хавфсизлик ва Ҳамкорлик ташкилоти ҳамда Венеция комиссияси билан биргаликда муҳокама этишга чақирган.


Ассалому алайкум қадрли биродарлар. Худо сизни бизни севади. Бу оддий гап эмас. Бу гапнинг тагида Худонинг чексиз муҳаббатга тўла қалби, донолиги ва раҳм-шафқати бор. Бундай дейишимизга сабаб Муқаддас Каломда Унинг чексиз ва ўзгармас муҳаббати ҳақида ёзилган санодир. Ўтган сафарги суҳбатимизда Забур 106 сано ҳақида бир оз гаплашган эдик. Бу орада Забур 106 санони ўқиб чиққандирсиз? Агар ўқимаган бўлсангиз, бу санони ўқишни маслаҳат берамиз. Чунки шундагина Худонинг севгиси нақадар чексиз ва ўзгармас эканига амин бўласиз. Шу санодаги фактларга кўра Худонинг севгиси қанчалик эканини икки турга бўлган эдик. Биринчиси Худонинг севгиси энг қайсар асирларга ва энг ахмоқ халққа ҳам етади. Иккинчиси эса Худованд Ўзининг асир бўлган халқи билан бирга қийналади. То улар озод бўлмагунларига қадар Худованд ҳам улар билан бирга азоб чекади.\nХудо қайсарларни Ўзига илтижо қилиши учун шундай йўл тутади: Худо асирларнинг «зулматга ва ўлим ваҳимасига” тушиб қолишларига йўл қўяди. Бизнинг инсоний хоҳишларимиз бизларни тўппа-тўғри асирликка бошлайди. Бу эса ҳар бир кишини ҳиссий қоронғуликка тушишига сабаб бўлади. Ҳамма тушкунликларни ҳам қайсарликнинг оқибати дейиш нотўғри бўларди. Бироқ Худонинг амрларига итоатсизлик қилиш бизни ҳиссий қоронғуликка ва тушкунликка бошлайди. Худонинг йўлида кўп йилдан бери юрадиган имонлилар Худога итоатли бўлиб У билан яхши муносабатда бўлишнинг нақадар завқли эканини билади. Худо билан муносабатни бузиш ҳар бир имонлини тушкунликка туширади. Худо биздаги қайсарликка барҳам бериш учун ҳам баъзида қоронғуликка тушишимизга йўл қўяди. У бизни ёруғликка бошлаб бориш учун қоронғуликдан фойдаланади. Бу учун Худованддан миннатдор бўлишимиз керак.\nҲаётимиз давомида қайсарлик қилсак, Худованд қоқилишимизга йўл қўяди. Бошқалар ҳам бундай пайтда ёрдам беролмайдилар. Бу учун ҳам Худога шукр қилишимиз керак. Бу жуда ғалати эшитилади, тўғрими? Агар қоқилганимизда бизга ёрдам берадиганлар бўлмаса, биз кимга мурожаат қиламиз? Сизларни билмадим-у, аммо мен бундай ҳолга жуда кўп маротаба тушганман. Менинг ота-онам, қариндошларим, яқинларимнинг ҳеч бири бой-бадавлат, қаерга қўл чўзса етадиган кишилар эмас. Баъзида шундай ёрдамчилари борларга ҳавас қиламан. Аммо менинг қийналганимда ёрдам берадиган ҳеч кимим йўқ. Бундай пайтларда фақат Худога суянаман. Биргина У менинг суянчиғим ва қалқоним. У менинг қўрғоним. Шундайлигидан хурсандман. Забур 106 санони ўқиган ҳар бир имонли унда ўзини топишига шубҳам йўқ. 17 оятда “Қилган ёмонликлари эвазига жаво ҳам чекдилар”, деб ёзилган. Ҳа, Худованд жафо чекишимизга ҳам йўл қўяди. Яна бир марта эслатиб ўтай, ҳамма ҳасталиклар ёки танамизга етказилган бирор бир жароҳат қайсарлигимизнинг оқибати бўлмаслиги мумкин.\nБироқ қайсарлигимиз жисмонан азобланишимизга сабаб бўлади. У буларга йўл қўяди, бироқ Унинг бу ҳатти ҳаракати ортида ўзгармас севгиси ётади. Худо севгиси шунчалик чексиз ва ўзгармаски, у асирлар билан бирга азоб чекади ва охиригача улар билан бирга бўлади. Бизнинг қайсарликларимиз ва итоатсизлигимизнинг охирга энг ёмон натижаси Худонинг биздан воз кечиши бўлиши мумкин. Бу фикримга қўшиласизми? Бироқ Худога шукрки У бундай қилмайди. Қайсарларни қайта-қайта тарбиялаши мумкин, бироқ ташлаб кетмайди. Бунинг исботи Забур 106 санода ёзилган. Жамиятимизда қамалган хотинларни эрлари ташлаб кетади, ёки бўлмаса қамалган эрларни хотинлари ташлаб кетади. Қамалган одамлар бир умрга унутилади. Бироқ Худованд бизни қайсарликдан озод қилмагунча Ўз муҳаббати билан бизга сабоқ беришда давом этаверади. Унинг муҳаббатини бағритошлик деб тушунманг.\nАгар суҳбатларимизнинг баъзиларни тинглай олмаган бўлсангиз, бизнинг www.najot.com сайтимизга киринг. У ердан сиз ўтказиб юборган суҳбатни ва ва бошқа қизиқарли мавзудаги маълумотларни олишингиз мумкин.\nХудо билан бирга 02


Noyabr 2018 – "Kattaqo'rg'on tongi"\nЭрталаб уйқудан уйғонаману бошим узра нур сочаётган қуёшнинг илиқ тафтини туяман. Шу онда бу замин, бу қуёш, бу макон менга қанчалик қадрдон эканлигини ҳис қиламан. Бу бир лаҳзалик хаёл менинг севимли диёримни, азиз яқинларимни, мен учун қадрдон бўлган устозларимга ва мактабимга фахр туйғусини уйғотади. Бу лаҳзада ўз-ўзидан дилимда шукроналик туйғуси жўш уради. Давлатимизда ёшлар сиёсати изчиллик билан давом эттирилаётгани, ёшларимиз ўз истеъдодларини рўёбга чиқариши учун имконият майдони кенгайиб бораётганини ўз кўзимиз билан кўриб турибмиз. Буларнинг барчаси биз ёшларнинг муносиб таълим-тарбия олиб, билимли ва маҳоратимизни ошириш йўлида қилинаётган ишларнинг амалий натижасидир.…\nКАМТАРИН ВА ФИДОЙИ ИНСОН ЭДИ\nБутун умрини халқ ишига бағишлаган камтарин ва фидойи инсонни каттақўрғонлик кекса авлодлар яхши билишади. Дамин ака Амиров Каттақўрғон шаҳрида барча тенгдошлари қатори янги ташкил этилган мактабда ўқиди. Сўнгра шаҳардаги педагогика билим юртининг тайёрлов бўлимида таълим олади. 1938 йилда ўқишни муваффақиятли тамомлади. Дамин ака Амиров шаҳардаги 1-май номли мактабда бошланғич синф ўқитувчиси бўлиб ишлаб юрган кезларида ҳарбий хизматга олинади. У киши Ленинград ҳарбий округига хизматни давом эттириш даврида бошланган урушда душманга қарши олиб борилган аёвсиз жангларда иштирок этиб, жасорат кўрсатганлиги учун жанговар медал билан тақдирланади. Сўнгра Ленинград шаҳрини немис фашистларидан озод…\nНОННИ УВОЛ ҚИЛМАНГ\nХаттоки от ҳам туёғи билан тириклик неъмати нонни босмас экан. Яқинда меҳмон бохонасида туман марказидаги ошхонага тушлик қилиш учун кирдик. Тамаддихона гавжум. Ҳамма иштаҳа билан овқатланмоқда. Бизга ҳам буюртмамизга асосан егулик олиб келинди. Энди иштаҳа билан овқатга қўл узатганда, ёнимизда ўтирган уч-тўртта ўспириннинг ғайри одатий хурмача қилиғига кўзим тушди. Улар столда қолган нон бўлакларини бир-бирларига отиб ўйнашардилар, бошқаси эса лабидаги овқат ёғини нонга артиб уни полга улоқтирди. У ҳам нон бўлакларини отиб ўйнашга киришиб, сал олдин полга ташлаган нон бўлагини оёқ билан босиб бепарво ўйинини давом эттирарди. Қаҳрим келди. Ўзимни…\nКунига янги нарса ўрганиш мияни соғломлаштириб, ақллироқ қилади. Психолог Бенжамин Хардининг “Ирода иш бермаяпти” китобининг “Medium”даги устунчасида ўқиб ўрганиш мияга қай даражада ижобий таъсир кўрсатиши, хотирани яхшилаб, инсонни бахтлироқ қилиши ҳақида ёзилган. Кўк зоналар амалиётда: Қандай қилиб узоқ умр кўриш мумкин?” китобида ёзувчи Дэн Бюттнер узоқ ва бахтли умр кечириш тўғрисида фикр билдиради. Сирлардан бири – доим бирор янги нарса ўрганиш. Агар таълим олишни тўхтатсангиз, тезда қарийсиз. Таълим олишнинг турли усулларини қўлланг. Бир ғоя ёки предметни ўрганиш учун кўп вақт сарфлаш жуда муҳим. Бироқ ўрганишнинг турли усулларидан фойдаланишингиз зарур. Албатта,…\nАжойиб инсон, меҳрибон она, моҳир шифокор Раъно Салаҳутдинова бугун орамизда йўқ. Раъно опа 86 ёшларида бу ёруғ оламни тарк этдилар. Раъно Салахутдинова 1932 йилда Каттақўрғон шаҳрида хизматчи оиласида дунёга келган. 1949 йилда Каттақўрғон педагогика билим юртини тугатиб Самарқанд Тиббиёт олийгоҳига ўқишга киради. 1955 йилда олийгоҳни муваффақиятли тамомлаб шу йили олийгоҳга конкурс асосида аспирантурага қабул қилинади. 1959 йилда аспирантурани тугатиб дисертацияни муваффақиятли ъҳимоя қилиб тиббиёт фанлари номзоди бўлди. Шундан сўнг Раъно Салахутдинова шу олийгоҳда 1956 йилдан 1967 йилгача одам анатомияси кафедрасида ассисент, 1967 йилдан 1996 йилгача кафедра доценти лавозимларида фаолият юритади. …\nКаттақўрғон шаҳрида 2018 йилнинг январь-сентябрь ойларида қуйидаги кўрсаткичлар қайд этилди: – саноат маҳсулоти ишлаб чиқариш ҳажми 118.8 млрд. сўмни ташкил этган бўлиб, ўсиш суръати ўтган йилнинг мос даврига нисбатан 109.8 фоизни ташкил этди. Шундан ҳудудий саноат чиқариш ҳажми 53.4 млрд. сўмни ташкил этган бўлиб, ўсиш суръати ўтган йилнинг мос даврига нисбатан 113.3 фоизни ташкил этди. қишлоқ хўжалиги маҳсулотлари ишлаб чиқариш ҳажми 24.5 млрд. сўмни ташкил этган бўлиб, ўсиш суръати ўтган йилнинг мос даврига нисбатан 98.3 фоизни ташкил этди; – қурилиш монтаж ишлари 48.4 млрд. сўмлик бажарилган бўлиб, ўсиш суръати ўтган…\nАҲОЛИГА СИФАТЛИ ХИЗМАТ КЎРСАТИШ ЙЎЛИДА\nЎзбекистон Республикаси Президентининг “2017-2021 йилларда кўп хонадонли уй-жой фондини сақлаш ва ундан фойдаланиш тизимини янада такомиллаштириш чора-тадбирлари тўғрисида”ги қарорига асосан Каттақўрғон шаҳридаги мавжуд барча кўп қаватли уй-жойларни мукаммал таъмирлаш мақсадида аҳолига кўпгина қулайликлар яратилди. Кўп қаватли уйнинг том қисми мукаммал таъмирланиб фасад, кириш йўлакларини таъмирлаш, уйнинг олд қисми, ташқи ёритиш чироқларини ўрнатиш, ертўла ва канализация қувурлари таъмирлаш ишлари бажарилди. Коммунал хизматлар фаолиятини ривожлантириш ва аҳолига қулайлик яратиш мақсадида Каттақўрғон шаҳар Уй-жой коммунал хизмат кўрсатиш бўлими ҳузурида “Таъмирлаш-тиклаш хизмати” УК ўз фаолиятини бошлади ва аҳолига кечаю-кундуз диспечерлик хизмати йўлга қўйиш бўйича…\nКейинги пайтда ҳаво ҳудудида учувчисиз бошқариладиган қурилмалардан рухсатсиз фойдаланиш ҳолатлари дунё миқёсида кўпаймоқда. Шунинг учун ҳам кўплаб давлатлар бундай воситалардан фойдаланишни тартибга солишга жиддий киришди. Сабаби оддий – фуқаролар мазкур қурилмадан нима мақсадда фойдаланаётганини билиш қийин кечаяпти. Бундан нотўғри фойдаланиш инсонлар ҳаёти ва соғлиғига жиддий хавф туғдириши мумкинлиги тўғрисида кўпинча эътиборга олинмаяпти. Ўзбекистон учувчисиз учиш воситаларидан фойдаланишни тартибга солган давлатлар сирасига киради. Амалдаги тартибга кўра, мамлакатимизга учувчисиз учиш аппаратлари – дронларни олиб кириш ва улардан фойдаланиш тақиқланади. Фақатгина 8 давлат органига ўз вазифаларини бажаришлари учун дронлардан фойдаланишга рухсат берилган. Парвозлар…\nТАДБИРКОРЛАРГА ТАЯНЧ БЎЛАЙЛИК\nБирор бир ишни бошлашда зарур маслаҳат, ёрдам доимо муҳим ўрин тутади. Тадбиркорлик фаолиятини бошламоқчи бўлган юртдошларимизга ҳам мутасадди соҳа ходимларининг тўғри йўл кўрсатиши, уларни белгиланган тартиб-қоидалардан хабардор этиши устувор вазифага айланган. Бугун тадбиркорлик билан шуғулланишни истаган, бу билан ўз оиласи ва иқтисодиётимизга наф келтиришни дилига туккан инсонларга керакли йўл-йўриқлар, тавсиялар берилмоқда. Шу ўринда давлат солиқ хизмати органлари ходимлари томонидан бозорлар, савдо комплексларида кенг жамоатчилик иштирокида олиб борилаётган профилактик суҳбатлар ўз натижасини бераётганини таъкидлаш жоиз. Ушбу тадбирларда мамлакатимизда тадбиркорлик фаолияти билан шуғулланишнинг қонуний асослари, белгиланган тартиб-таомиллар, тадбиркорлик субъектларига яратилаётган шароитлар хусусида…\nИШОНЧ МАСЬУЛИЯТ ЮКЛАЙДИ\nЎзбекистон Республикаси Президенти Шавкат Мирзиёев раислигидаги 27 июль санасида ўтказилган жиноятчиликни олдини олиш, давлат идоралари ва жамиятнинг бу борадаги масъулиятини ошириш масалаларига бағишланган видеоселектор йиғилишида “Қўриқлаш хизмати” олдига қўйилган вазифаларни ижросини таъминлаш мақсадида, вилоятнинг 4 та сектор раҳбари “2018-2019” йиллар давомида амалга оширилиши лозим бўлган комплекс чора-тадбирларга асосан, Каттақўрғон шаҳар Қўриқлаш бўлими томонидан ҳам кўпгина ишлар амалга оширилди. Жумладан, ҳозирги кунга қадар, Каттақўрғон шаҳар ҳудудида жойлашган бозорлар, савдо дўконлар, кўп қаватли уйлар, аҳоли гавжум жойлар, автошохбекатларни қўриқлаш хизматига қўриққа топшириш борасида тарғибот-ташвиқот ишлари олиб борилди ва қўриқлаш хизматининг афзалликлари тўғрисида…\nОна Ватан! Нима учун Ватанни она сўзи билан ёнма-ён ишлатамиз? Чунки, Ватан ҳам онамиз сингари азиз, меҳрибон ва қадрлидир. Инсон дунёга келишида онанинг вужудида улғайса, дунёга келганидан кейин Она Ватанда униб ўсади. Шунинг учун ҳам кишининг туғилганда киндик қони тўкилган ер унинг Ватани ҳисобланади. Ватан. Ватан туйғуси. Ватан муҳаббати. Булар қандай сеҳрли кучки, ҳали вояга етмаган, дунё кўрмаган, турмушнинг паст-баландларидан бехабар, ўйин-у шўхликлардан ўзга дарди йўқ бир ўсмирнинг юрагига бир умрга жо бўлади. Ватан дегани ўзи нима? Туғилиб ўсган уйингми? Бешикда қулоғинга кирган мунгли ва айни чоғда нурли аллами ёки…\nБАРАКАЛИ ИЖОД САМАРАСИ\nМоҳир рассом, саҳнанинг нозик дидли мусаввири Ноила Қораева қарийб қирқ йил Каттақўрғон театрида баракали ижод қилди. У мазкур санъат даргоҳида саҳналаштирил- ган 80 га яқин спектаклларнинг саҳна қурилмалари учун лойиҳа чизмалар яратган. Ноиланинг ижод намуналари Тошкент, Санкт-Петербург шаҳарларидаги “Театр мусаввирлари” кўргазмаларида махсус дипломларга сазовор бўлган. Унинг ижод йўли ҳақида “Арт – Москва” нашриётида алоҳида альбом-тўплам чоп этган. 2005 йилнинг ёзида эса у “Ўзбектеатр” ижодий ишлаб чиқариш бирлашмаси йўлланмаси билан Москвада ўтказилган “А.П.Чехов асарлари асосидаги спектакллар “Халқаро фестивалида қатнашди. Республика бадиий академияси аъзоси Н.Қораева 2006-2017 йилларда Франция, Швецария, Болгария давлатларида ўтказилган…\nЎзбекистон Республикаси Президентининг Каттақўрғон шаҳридаги Халқ қабулхонасига 2018 йил 15 ноябрь ҳолати бўйича жами 1177 та мурожаат келиб тушди. Мурожаатларнинг 1169 таси Ўзбекистон Республикаси Президентининг виртуал қабулхонасига киритилган бўлиб, 8 таси ҳудудий ташкилот мутасадди раҳбарлари томонидан ўрганиб чиқилган. Улардан 745 таси ёзма, 432 таси оғзаки мурожаатлардир. Улардан аризалар – 995 тани, шикоятлар – 179 тани, таклифлар – 3 тани ташкил этмоқда. Халқ қабулхонасида кўриб чиқилган аризалар 432 тани ташкил этади. Келиб тушган мурожаатларнинг 144 таси уй-жой ва ер билан таъминлаш, 148 таси коммунал тўловларнинг нотўғри ҳисобланиши, 51 таси газ, электр…\nАЛКОГОЛ ТАЪСИРИДА ТРАНСПОРТ БОШҚАРГАН ҲАЙДОВЧИЛАР СУДЛАНДИ\nЎзбекистон Республикаси Вазирлар Маҳкамасининг 2018 йил 19 майдаги 377-сонли қарорига асосан Каттақўрғон шаҳар ўқув спорт техника клуби биносида сайёр суд бўлиб ўтди. Шаҳар маъмурий ишлар бўйича суд раиси Б.Абдурасулов, шаҳар ИИБ ЙХХБ маъмурий амалиёт нозири сержант И.Каримов ҳамда клуб раҳбари К.Қучқоровлар иштирокидаги ушбу сайёр судда ЎзР.МЖТ Кодексининг 131-моддасини бузган, яъни алкогол ичимликларини истеъмол қилиб транспорт воситасини бошқарган ҳайдовчиларнинг иши кўрилди. Шунингдек, шу куни клуб ўқувчилари, уста-ўргатувчилар ва ишчи ходимлари 2018 йил 22 октябрдаги “Ўзбекистон Республикасининг айрим қонун ҳужжатларига жамоат хавфсизлигини таъминлашга қаратилган ўзгартиш ва қўшимчалар киритиш тўғрисида”ги № ЎРҚ 503-сонли…


Ижтимоий - иқтисодий география кафедраси -Самарканд давлат университети\nИжтимоий - иқтисодий география кафедраси мудири\nҚабул вақти: Ҳар куни 8:00 dan 16:00 гача\nЭлектрон почта: q-murodillo@samdu.uz\nГеография факультетида Ижтимоий-иқтисодий география кафедрасида 1961 йилда очилган. 1961-1963 йиллар мобайнида кафедрани С.Буренко бошқарган. 1963 йилдан кафедра мудири Ф.Б.Бахриев бўлган. Бу вақтда ёшлардан М.Х.Халимов, М.У.Умаровлар Москва Давлат Университетига аспирантурада ўқиш учун юборилган. Улар аспирантурани муваффақиятли тугатиб, фан номзоди илмий даражасини олиб қайтган. 1965-1975 йиллар давомида кафедрани М.Х.Халимов бошқарган. Шу йиллар давомида С.Абдуллаев ва Г.Ашуровлар Тошкент Давлат Университетида проф. З.М.Акрамов раҳбарлигида, М.К.Халимова Самарқанд Давлат Университети профессори А.С.Ефимов раҳбарлигида номзодлик диссертациясини ёқлаган. 1975-1981 йиллар мобайнида кафедра мудири Г.Ашуров бўлган. 1981-1999 йиллар давомида ижтимоий-иқтисодий география кафедраси мудири вазифасини Т.Ж.Жумабоев бажарган. Бу вақтда Н.Х.Маматқулов Москва Давлат Университетида, М.А.Кадиров ва Х.Т.Халилова Тошкент Давлат Университетида номзодлик диссертацияларини ёқлаб келди. 2000-2009 йиллар мобайнида кафедрани Н.Х.Маматқулов бошқарган. 2003 йилда Тошкент Давлат Университетида профессор А.С.Солиев раҳбарлигида М.Р.Усмонов, 2006 йилда О.Мухамедов номзодлик диссертацияларини ёқлаган.\n2009-2015 йилларда кафедра мудири вазифасини М.Р.Усмонов бошқарган. 2015 йилда табиий география ва ижтимоий-иқтисодий география кафедралари қўшилди. 2018 йил август ойида Ижтимоий-иқтисодий география кафедраси яна ташкил этилди. Ҳозирги вақтда кафедрани профессор А.С.Солиевнинг шогирди г.ф.н. доцент М.А.Кадиров бошқармоқда. Бугунги кунда кафедрада профессор А.А.Абдулқосимов, доцент М.А.Кадиров, доцент Т.Ж.Жумобоев, доцент М.Р.Усмонов, PhD катта ўқитувчи Л.З.Ибрагимов, катта ўқитувчи О.Х.Қувондиқов, катта ўқитувчи Ў.Б.Бадалов, катта ўқитувчи А.Х.Равшанов, ассистент А.С.Фозилов ишламоқдалар.\nҲозирги вақтда доцент М.А.Кадиров, доцент М.Р.Усмонов докторлик диссертацияси устида иш олиб бормоқда. Ассистент А.С.Фозиловни Москва Давлат Университети Ижтимоий-иқтисодий география кафедрасига аспирантурага ўқитишга жўнатмоқдамиз.\nКафедра профессори А.А.Абдулқосимов ва доцент М.А.Кадиров томонидан дарсликлар, ўқув-услубий қўлланмалар, ўқув қўлланмалар, монографиялар чоп этилган.\nПрофессор-ўқитувчилар таркиби, штат бирлигида\nЖаҳон иқтисодий ва ижтимоий географияси\nТуризм географияси (танлов фан)\nИшлаб чиқаришнинг техник иқтисодий асослари (танлов фан)\nСиёсий география ва ташқи иқтисодий алоқалар\nМатериклар ва океанлар табиий географияси\nЎзбекистон иқтисодий ва ижтимоий географияси\nЎрта Осиё иқтисодий ва ижтимоий географияси\nСоциал ва маданий география\nГеодемография (танлов фан)\nГеографияда статистика (танлов фан)\nСамарқанд вилояти географияси (танлов фан)


Журналистлар Туркияда тажриба алмашишди\nВилоятимизнинг бир гуруҳ журналистлари Туркия мамлакатига хизмат сафари билан борди. Мақсад – қардош давлат ОАВларининг фаолияти билан танишиб, тажриба алмашиш.\nДелегатларни аввало Қозоғистон Республикасининг Туркиядаги бош консули Еркебулан Сапиев қабул қилиб, уларга омад тилади. Бугунги элчиларга топширилган вазифаларнинг бири – Қозоғистонга сармоя жалб этиш. Бош консул Е. Сапиев бу борада турк сармоядорларининг Жанубий Қозоғистон вилоятига қизиқиши ортаётганини таъкидлади. Шунингдек, Қозоғистонда Қозоқ-Турк индустриявий минтақаси фақат бизнинг вилоятимиздагина бор. Шу боисдан ҳам келгусида қўшма корхоналарни кўпайтириш диққат марказида бўлади.\nШундан сўнг мухбирлар гуруҳи Истамбул шаҳридаги 16 соҳавий телеканалларни бирлаштирадиган Туркиянинг бош телеканали ТРТ медиа холдингига ташриф буюришди. Ярим асрдан зиёд тарихи бор телеканал 1974 йилдан буён уззукун 40 тилда хабар тарқатиш имкониятига эга. Давлат телеканали ва радиотузилмасини бирлаштирган агентликда бугунги кунда 8 500 нафар ходим меҳнат қилади. Улар мамлакатда, жаҳонда бўлган воқеаларни холис ва ўз вақтида етказиш билан шуғулланади. Журналистлар сафар давомида 1500 киши меҳнат қилаётган ташкилотнинг Истамбулдаги ваколатхонасида бўлиб, медиахолдинг раҳбари Абдулхамит Авсар жаноблари билан фикр алмашиб, суҳбатлашди. Томонлар қардошлик ҳамда ҳамкорлик муносабатларни мустаҳкамлаш мақсадидаги режалар билан ўртоқлашишди.\nС. ШАРИФБОЕВА, 2017-07-20, 12:04 139


29.03.2018 12:36 0 4023\n28 март куни АҚШ президенти Доналд Трамп ХХР раҳбари Си Цзинпиндан КХДР етакчиси Ким Чен Иннинг Хитойга ташрифи хусусида мактуб олганини тасдиқлади.\n«Кеча Хитой раҳбари Си Цзинпиндан Ким Чен Ин билан учрашуви жуда яхши бўлгани ва Ким Чен Ин мен билан учрашишни кутаётгани хусусида хат олдим. Айни вақтда, бахтга қарши, максимал босим ва санкцияларни ушлаб туриш керак!», — дея ёзган Трамп «Twitter»даги саҳифасида.\nКим Чен Ин ушбу ҳафтада ўзининг илк хорижий ташрифини амалга ошириб, Пекинга борди. Айни вақтда апрел ойида икки корейс давлати раҳбарларининг чегарадаги демилитаризациялашган ҳудуд муҳокамаси бўйича учрашувига тайёргарлик кетаяпти. Ундан сўнг Ким Чен Ин ва Доналд Трампнинг учрашиши кутилмоқда.\nТрамп Хитой КХДР


Ўзбекистонликлар сўнгги 9 ойда “чиройли” авторақамлар учун қанча сарфлади? | Qalampir.uz\nЎзбекистонликлар сўнгги 9 ойда “чиройли” авторақамлар учун қанча сарфлади?\nБу қизиқ\t08 Октябрь 19:15 5540\nЖорий йилнинг январь-сентябрь ойларида avtoraqam.uzex.uz сайтида онлайн-аукционлар орқали 221,1 млрд сўмлик 105,6 мингдан зиёд “чиройли” авторақамлар сотилди. Бу ҳақда Ўзбекистон Республикаси товар-хом ашё биржаси Матбуот хизмати хабар берди.\nҚайд этилишича, 2020 йилнинг мос даврига нисбатан авторақамларнинг сотуви сон жиҳатдан 1,7 баробарга, қиймати бўйича 28,3 фоизга ўсган. Сотилган авторақамнинг энг паст баҳоси 450,5 минг сўмни, энг қиммат авторақамнинг қиймати эса 441,5 млн сўмни ташкил қилган. Тузилган битта битимнинг ўртача қиймати 2,1 млн сўмга тенг бўлган.\nМаълумот учун, жорий йилнинг 9 ойлик якунларига кўра, Ўзбекистон республика товар-хом ашё биржасининг барча савдо платформаларида тузилган битимларнинг умумий ҳажми 2020 йилнинг мос даврига нисбатан 61,5 фоизга ўсиб, 61 513,9 млрд сўмни ташкил қилган.\nКичик бизнес ва хусусий тадбиркорлик субъектлари иштирокида тузилган битимларнинг умумий ҳажми 2020 йилнинг шу даврига нисбатан 56,8 фоизга ошиб, 22 844,3 млрд сўмни ташкил этган. Шу жумладан, тадбиркорлар биржа орқали 14 682,9 млрд сўмлик товар ресурсларини харид қилиб, 8 161,4 млрд сўмлик маҳсулот сотган.\nШунингдек, биржа орқали 64,5 млн АҚШ долларлик маҳсулотлар экспорт қилинди.\nБиржа савдолари орқали 53, 182 млрд сўмлик товарлар сотилиб, ўсиш 59,9 фоизни ташкил этган. Сотувчи корхоналар биржа савдолари давомида реал бозор нархларининг шаклланиши эвазига 4 892,5 млрд сўмлик қўшимча даромад олишган ва бу 2020 йилнинг январь-сентябрь ойларига нисбатан 2,1 баробарга кўпдир.\nКўриб чиқилаётган давр мобайнида электрон давлат харидлари бўйича тузилган битимларнинг умумий ҳажми ўтган йилга нисбатан деярли 2,4 баробарга ошиб, 6 755,7 млрд сўмга тенг бўлган. Бунда бюджет ва корпоратив буюртмачилари маблағларининг тежалиши 1,9 маротабага ўсиб, 1 152,9 млрд сўмни ташкил қилган.\nЭлектрон тижоратнинг В2В моделини акс этувчи кўргазма-ярмарка савдоларининг ҳажми жорий йил 9 ойлик даврда 1 353,8 млрд сўмни ташкил этди.\n14 Октябрь 18:54 31895\n14 Октябрь 17:48 30955\n13 Октябрь 23:05 29741\n14 Октябрь 20:43 24701\n15 Октябрь 12:14 24216


Европа Иттифоқи президент сайлади\n18 май 2022, Тошкент вақти: 15:46\nЕИ президенти этиб сайланган Ҳерман ван Румпей молиявий бўҳрон оқибатларини бартараф этиш, иқлим ўзгариши, энергия ва хавфсизлик Иттифоқ учун устивор масала бўлишини таъкидламоқда.\n19 ноябр куни бўлиб ўтган Европа Иттифоқининг фавқулодда саммитида Белгия бош вазири Ҳерман ван Румпей ЕИнинг биринчи президенти этиб сайланди.\nБританиялик сиёсатчи, ЕИнинг Савдо-сотиқ масалалари бўйича комиссари Кэтрин Эштон эса Иттифоқнинг ташқи алоқалар бўйича котиби лавозимига лойиқ деб топилган. Яъни Эштон умумевропа ташқи сиёсатига раҳбарлик қилади.\nЕвропа иттифоқида энг юқори лавозимларга сайланган ҳар икки сиёсатчи Европа сиёсий саҳнасида унча танилмаган, дипломатия соҳасида катта тажрибага эга бўлмаган шахслардир.\n62 ёшдаги Ҳерман ван Румпей Белгия бош вазири лавозимига олти ой аввал келган. Унгача Христиан демократлар партияси вакили сифатида 2007 йил ёзидан Белгия парламенти қуйи палатасига раислик қилган. Социология ва сиёсат ҳақида бир қанча китоблар муаллифи.\nИттифоқнинг ташқи алоқалар бўйича котиби лавозимига сайланган Кэтрин Эштон ҳам унча кўзга кўринмаган сиёсатчи. Эштон январ ойидан бери Европа иттифоқининг Савдо-сотиқ масалалари бўйича комиссари лавозимида ишлаб келади.\nЕвропа иттифоқининг пайшанба оқшомида бўлиб ўтган фавқулодда саммитида ҳар икки сиёсатчи иттифоқнинг энг юксак лавозимларига сайлангани тантанавор бир тарзда эълон қилинди.\n- Йилларча давом этган муҳокамалардан сўнг бугунги тарихий анжуманда Европанинг ушбу янги раҳбарияти таркибини тақдим этаяпмиз, деди Европа иттифоқига раислик қилаётган Швеция бош вазири Фредрик Рейнфелд.\nТанқидчилар: “Шу пайтгача унча танилмаган сиёсатчилар қандай қилиб Европа иттифоқи манфаатлари юзасидан жаҳон етакчилари билан баҳслаша олади?” деган саволни ўртага ташламоқда. Шунингдек, Европа иттифоқи раҳбарининг сайланиши етарли даражада демократик бўлмаганига ҳам ишора қилмоқдалар.\nЕвропа Комиссияси раҳбари Хосе Мануэл Баррозо янги лавозимларга Румпей ва Эштондан муносиброқ номзод топилмаганини таъкидлади.\nЕвропа иттифоқи президенти лавозимига келаси йилнинг 1 январидан расман киришадиган Ҳерман ван Румпей молиявий бўҳрон оқибатларини бартараф этиш, иқлим ўзгариши, энергия ва хавфсизлик иттифоқ учун устивор масала бўлишини таъкидлади.\nЕвропа иттифоқи президенти ва ташқи алоқалар бўйича котиби лавозимлари 1 декабрдан кучга кирадиган Европа иттифоқи раҳбарият тизимини ислоҳ қилиш тўғрисидаги Лиссабон шартномасида кўзда тутилган. Аммо Европа иттифоқига ҳар олти ойда галма-гал раислик қиладиган давлатлар раҳбарлари ва ташқи ишлар вазирларининг келажакда қандай мавқе эгаллаши мавҳумлигича қолмоқда.\nИспания Бош вазири Хосэ Запатеро январ ойида ўз давлати иттифоққа раҳбарлик галини Швециядан қабул қилиб олгач, "иккинчи скрипкачи"га айланиб қолиш истаги йўқлигини аллақачон билдирди.


У Зотнинг «Албатта, Аллоҳнинг ҳузурида ҳурматлироғингиз тақводорроғингиздир» деган қавли ҳақида сўраб: «Тақводор оз илм билан тақвоси бўлмаган кўп илмли олимдан афзал бўладими?» дебсан.\nАлбатта, Биз охиратга иймон келтирмайдиганларга амалларини зийнатли кўрсатдик. Бас, улар тентираб юраверадилар.\nҒийбатчи бир одамни қандай услубда айблашига қараб, ғийбат тўрт қисмга бўлинади:\nЎзингиз танланг: Аллоҳнинг севгиси ёки....\nҚуръони каримнинг 16 ўрнида "Аллоҳ яхши кўради", деган жумла ва яна 16 ўрнида "Аллоҳ яхши кўрмайди", деган жумлар келган. Уни қуйидаги тартибда берилган.\nКимга ибора айтишга изн берилган бўлса, унинг иборалари махлуқотларнинг қулоғида фаҳмланади ва ишоралари улар учун равшанлашади.\nҲар бир чиққан каломда у чиққан қалбнинг либоси бордир.\nКим ўз бисоти эҳсонидан ибора айтса, ёмонлик уни жим қилиб қўяди. Ким У Зотнинг бисоти эҳсонидан ибора айтса, ёмонлик қилса ҳам жим бўлмайди.\nНусрат ва Фатҳ\nВақтики, Аллоҳнинг нусрати ва фатҳ келса... Ва одамларнинг Аллоҳнинг динига тўп-тўп бўлиб кираётганларини кўрсанг...


«Чорак якунигача ўзгариш бўлмаса, барчаси ишдан кетади» - Президент - Zamin.uz\nҚашқадарё вилояти ҳокими Зоир Мирзаев ҳамда Навоий вилояти ҳокими Қобил Турсуновга ҳайфсан берилди, улар фаолиятида чорак якунигача ўзгариш бўлмаса, ишдан кетади. Бу ҳақда 8 апрель куни Президент Шавкат Мирзиёев раислигида бўлиб ўтаётган видеоселектор йиғилишида маълум қилинди, дея хабар бермоқда «Дарё».\nЙиғилишда Қашқадарё вилояти ҳокими Зоир Мирзаев, вилоят прокурори Тожиев, ички ишлар бошлиғи Сотволдиевга ҳамда Навоий вилояти ҳокими Қобил Турсунов ва вилоят прокурори Аҳмедовга ҳайфсан берилди.\n«Қатъий огоҳлантириш: чорак якунигача ўзгариш бўлмаса, барчаси ишдан кетади. Навоий вилояти ички ишлар бошлиғи Тасбаев ва солиқ раҳбари Ботиралиевлар лавозимига 2021 йил март ойида тайинланганини инобатга олиб, уларга 3 ой синов муддати. Ушбу янги раҳбарлар ҳам натижа кўрсатмаса, лавозимидан олинади», – деди Президент.\nПрезидент Марказий банк, унинг ҳудудий бошқармалари ва тижорат банклари фаолияти ҳам талаб даражасида эмаслигини таъкидлаб ўтди.\n«Марказий банк раисининг биринчи ўринбосари Зоҳидовга ҳайфсан берилади. Агар 2 ой ичида иш услубида ўзгариш бўлмаса, маҳаллагача тушиб ишламаса, ташаббус кўрсатмаса, уни ҳам ишдан оламан», – деди Президент Шавкат Мирзиёев. “Замин” янгиликларини “Twitter”да кузатиб боринг\nҚашқадарё вилояти раҳбариятининг «тўртлиги» ишдан олинади\n26-10-2019, 11:34, Жамият\nЯнгиликлар » Жамият » «Чорак якунигача ўзгариш бўлмаса, барчаси ишдан кетади» - Президент


1 январдан ижтимоий хизматлар ва ёрдам беришда талаб қилинмайдиган ҳужжатлар рўйхати эълон қилинди\n1 январдан ижтимоий хизматлар ва ёрдам...\n23.12.2020 09:30 0 1888\n2021 йил 1 январдан бошлаб давлат органлари ва ташкилотлари томонидан ижтимоий хизматлар ва ёрдам тақдим этишда фуқаролардан талаб этилиши йўл қўйилмайдиган ҳужжатлар ва маълумотлар рўйхати тақдим этилди.\n- Доимий яшаш учун рўйхатдан ўтганлик тўғрисида маълумотнома.\n- Оила таркиби тўғрисидаги маълумотнома, болалар сони ва уларнинг ёши тўғрисидаги маълумотнома, туғилганлик тўғрисидаги гувоҳнома, вафот этганлик тўғрисидаги гувоҳнома, турмуш қурганлик тўғрисидаги гувоҳнома, ажрашганлик тўғрисидаги гувоҳнома.\n- Автотранспорт воситаси мавжудлиги ва унинг техник ҳолати тўғрисидаги маълумотнома.\n- Оиланинг (оила аъзоларнинг) расмий даромадлари тўғрисидаги маълумотномалар.\n- Кўчмас мулкнинг мавжудлиги, кўчмас мулк ҳажми, фойдаланувда бўлган ернинг бонитети тўғрисидаги маълумотномалар.\n- Иш қидирувчи, ишсиз, жамоат ишлари билан бандлик мақоми берилганлиги тўғрисидаги маълумотномалар.\n- Пенсия ва нафақа кўринишидаги даромадлари, 1 ва 2 гуруҳ ногиронлиги бўлган шахслар эканлиги тўғрисидаги маълумотнома.\n- Меҳнат фаолияти билан вақтинча шуғулланиш имкониятини бермайдиган касалликнинг мавжудлиги, ногиронлик гуруҳининг мавжудлиги, доимий парваришга муҳтож оила аъзосининг мавжудлиги тўғрисидаги маълумотномалар.\n- Банк пластик картасининг мавжудлиги, тўловлар ва ведомостларни юбориш, тўланган маблағлар тўғрисидаги ҳисоботлар, оила аъзоларига келиб тушган пул ўтказмалари, банк пластик картаси қолдиқлари тўғрисидаги маълумотномалар.\n- Оила аъзоларининг қимматли қоғозлар билан амалга оширган операциялари, дивидендлар олингани тўғрисидаги маълумотномалар.\n- Талабалар сафида мавжудлиги, стипендия миқдори, ўқиш шакли (кундузги, сиртқи), ўқиш тури (давлат гранти, тўлов контракт) тўғрисидаги маълумотномалар.\nСиёсат 11/03, 21:40\nЎзбекистон-Қирғизистон: 22 та ҳужжат имзоланди\nҲодиса 24/06, 10:27\n1000 АҚШ долларига тушган ҳужжат сохта чиқди\nТаълим 20/06, 09:13\nАбитуриентларни рўйхатга олиш бошланди


Мушрикни иймонга келтирган оят | Azon.uz - Ахборот-таҳлилий портал\nМушрикни иймонга келтирган оят\n1802 14:20 13.08.2020\n“Балки улар ҳеч нарсадан (яъни яратгувчисиз) яралиб қолгандирлар?! Ёки улар ўзлари яратгувчимиканлар-а?!\nБалки осмонлар ва ерни ҳам улар яратгандирлар?! Йўқ, улар ишонмаслар!\nБалки уларнинг ҳузурларида Парвардигорингизнинг хазиналари бордир?! Ёки улар (бутун борлиқни) бошқариб тургувчимиканлар-а?!” (Тур, 35-37)\nИбн Касир раҳимаҳуллоҳ шундай дейди:\n«Бу Аллоҳ таолонинг Рабблиги ҳақ эканлиги ва У ибодат қилишга лойиқ ягона зот эканлигини билдиради.\n«Балки улар ҳеч нарсадан (яъни яратгувчисиз) яралиб қолгандирлар?! Ёки улар ўзлари яратгувчимиканлар-а?!», яъни улар яратувчининг иштирокисиз яратилганми? Ёки улар ўзларини ўзлари яратиб олишганми? Аммо бу ҳам мумкин эмас. Аллоҳ уларни яратган ва тарбиялаган зотдир (инсон пайдо бўлган пайтдан бошлаб)”.\nИмом Бухорий Жубайр ибн Мутъим розияллоҳу анҳудан ривоят қилишича, у шундай деди: "Мен Набий соллаллоҳу алайҳи васалламнинг қуёш ботган (шом) пайтидаги намозда "Тур" сурасини ўқиётганларини эшитдим. У зот:\n“Балки улар ҳеч нарсадан (яъни, Яратгувчисиз) яралиб қолгандирлар?! Ёки улар ўзлари яратгувчимиканлар-а?!\nБалки уларнинг ҳузурларида Парвардигорингизнинг хазиналари бордир?! Ёки улар (бутун борлиқни) бошқариб тургувчимиканлар-а?!”, деган оятларини ўқиганларида юрагим чиқиб кетай деди».\nБадр жангидан кейин ўша пайтда мушрик бўлган Жубайр ибн Мутъим асирга олинган мушрикларни сотиб олиш учун Расулуллоҳ соллаллоҳу алайҳи васалламнинг ҳузурларига келди. Аммо у ушбу суранинг оятларини эшитгандан сўнг, Исломни қабул қилиб мусулмон бўлди.\nАбдураҳмон Саъдий бундай дейди:\n"Бу Исломнинг ҳақ дин эканига рад этиб бўлмайдиган далил. Агар инсон буни тан олса, у имонга келиши шарт. Агар у буни рад этса, у нафақат имонни, балки ақли расоликни ҳам рад этади. Шунингдек, Аллоҳнинг бирлиги ва расулининг таълимотини инкор этган кофирлар, Аллоҳ уларни яратган зотлигини ҳам рад этганлардир.\nДин ва ақл-идрокнинг таъкидлашича, учта тахминнинг фақат биттаси инсоннинг келиб чиқишини изоҳлаши мумкин:\n– Одамлар ўз-ўзидан пайдо бўлган, деб тахмин қилишимиз мумкин. Уларни ҳеч ким яратмади ва улар ташқи аралашувсиз пайдо бўлди. Албатта, бу мутлақо бемаънилик.\n– Улар ўзларини яратган деб тахмин қилиш мумкин, аммо бу ҳам мумкин эмас. Қандай қилиб ўзини ўзи яратиши мумкинлигини тасаввур қилиш ҳам қийин\n– Агар биринчи тахмин ҳам, бошқаси ҳам имконсиз бўлса, унда биз фақатгина Яратганнинг борлигини, яъни қодир Аллоҳнинг яратувчилигини тан оламиз. Бу ҳақиқатни англаган ҳар бир киши, шубҳасиз, фақат Аллоҳ Ўз яратганларининг сиғинишига лойиқ эканлигини тушунади".\nиймон Илм Қуръон Оят Махсус\n1376 13:23 01.09.2020\n1683 08:29 21.08.2020\n1690 09:57 19.08.2020\n542 21:41 16.08.2020


КАМПИРНИНГ ИЖОБАТ БЎЛМАГАН ТИЛАГИ… - 6 Июня 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Июнь » 6 » КАМПИРНИНГ ИЖОБАТ БЎЛМАГАН ТИЛАГИ…\nКампир йўлга чиқди. Кўзи хира, қадди тенг букилган. Одим отади, йўл унмайди. Қўлида тол ҳасса.\nБугун синглисининг қирқи. Бормаса бўлмас.\nГил тупроқ йўл. Оёқ дўп этиб гилга киради, гил пов этиб тепага кўтарилади.\nИкки юз метрлар юрса, катта кўча. Ундан автобусга ўтирса, бир соатлик йўл. Дуои фотиҳага қўшилмаса бўлмас.\nКелин борса бўларди, аксига далада иш қистов. Рўзғор ва томорқа ҳам шуни бўйнида. Бола-чақа, ош-овқат дегандай… Ўзи боргани маъқул.\nМана, сингил ҳам кетди. Борар манзил ўзигаям у қадар узоқ қолмади-ёв.\nЖийдазордан ўтди. Жийдазорни раҳматли чоли иккаласи барпо қилишган. Бу юртларда буларникидай баланд ўсган, қандайдир сирли ва катта жийда дарахтлари йўқ ҳисоб.\nЖийдазорда тўққизта сигир, тўртта ҳўкиз, бешта бузоқ, иккита эшак боғлоғлик. Йигирмата курка, тўрт юзтача товуқ-хўроз дон чўқилаб юрибди. Ўн қути асалари ҳам бор.\nМажолсиз қадам олаётган бўлса-да, ҳали бели бақувват. Кунда-кунора нон ёпади. Эрталаб ва кечки пайт сигир соғади. Ўчоққа ўт қалаб, сут пиширади. Қопқоғи бор сирли челакларда қатиқ ивитади.\nОҳ-оҳ-оҳ. У ивитган қатиқ юзаси бир қаричча қаймоқ боғлайди. Шаҳарлик неваралари ҳар келганида тани яйраб ичишади. Сўнг қатиққа сув аралаштириб, айрон чаяди. Юзига йиғилган мойни ажратиб олиб, қозонда куйдиради. Бай-бай, сариёғмисан-сариёғ бўлади. Бир литрлик шиша банкаларга солиб, оғзини елим қопқоқ билан бекитади-да, ним қоронғи салқин хонага қатор териб қўяди. Айронни чакки халтага солиб, сувини чакиллатиб қўяди.\nЧоли асалари кўпайтирарди. Асал ҳам ўзларидан чиқарди. Бидон-бидон асал. Биров қайрилиб қарамасди. Ҳамманинг кўзи тўйган.\nҲар куни тушлик овқатга бир товуқ сўйиб, гўштини тозалаб, келинига беради. Келин қозонни ўзи осади. Қўли ширин-да тушмагурнинг. Агар меҳмон келиб қолса, яна бир-икки товуқ сўйилади. Суюқ овқатларга бутун-бутун товуқ гўштини солиб қайнатишади. Кўпинча хамирни тўртбурчак кесиб қўшиб юборишар, шунда овқатмисан-овқат бўлар эди. Туш маҳали катта қозонда пишган бу таом далага келган ишчилардан тортиб, Худонинг берган куни йўқлаб келадиган қизлари, куёвлари, алоҳида уй қилиб чиқиб кетган бошқа ўғиллари ва келинларига ҳам етиб ортарди.\nҚирққа яқин невараси катта уй атрофидаги соя-салқин гужумлар тагида маза қилиб ўйнашарди. Эски темир челакларни кўтариб, кенг атрофдаги ҳар бурчакдан — товуқхонадан, оғилхонадан, том устларидан, сомонхонадан, жийдазордан тухум теришарди. Кунига камида тўрт юз-беш юзта тухум йиғиларди. Неваралар учун тухум йиғиш мароқли ўйин каби. Ким курка тухумига дуч келиб қолса, ундан бахтли одам йўқ.\nУй олдидан шиғир (арава) йўл, ундан кейин эса эни 5 метрлар келадиган ёп (канал) ўтган. Ёпга сув ҳув наридаги арнадан келади.\nМана ўша арнага етай деб қолди. Арна ёқалаб яна юз метрча юриши керак. Бунча унмади бу йўл. Жадалламаса бўлмайди.\nҲали кун ёйилмаган бўлса-да, офтоб ерни куйдираман дейди. Билқ-билқ гил тупроқ йўл ортда қолди. Арна бўйи кўчасига тош тўкилган. Тупроғи ҳам қатқалоқ.\nСўл томонда яккам-дуккам хонадонлар. Хонадонлар оралиғи узоқ. Манавиниси энг яқин қўшнисининг уйи. Қўшниси раҳматлини Иван дейишарди. Асл исмини ҳеч ким билмайди, билсаям биров эсламасди, ё унутган бўларди.\nҲатто фарзандларининг исмлари ҳам бир хил — Ўғилой, Саъдулла, Назира… Тавба, чекка бир қишлоқнинг овлоқ бир гўшасида яшаганликлари учун ўша пайтлари қўшниси фарзандига қандай исм қўйса, раҳматли чоли иккаласи ҳам фарзандларига ўша исмларни қўяверишибди.\nЙўл қурғур адо бўлмади-бўлмади-да. Бир амаллаб бекатга етиб борса, бас. Автобус эрталабки соат тўққизда ва тушдан кейин тўртда келади. Бошқа қатнов транспортининг ўзи йўқ. Кўп замонлар илгари синглиси узоқ қишлоққа келин бўлиб кетувди. Нақ тўқайзорнинг ёнидаги овулга. Ўша юртларда қолди суяги.\nЕтмиш етти баҳорни кўрди. Дунёга келди, эсини таниди — меҳнатни кўрди. Икки ёшидан синглисининг беланчагини тебратишга ўргатишди, тўрт ёшидан қамиш ўриб келишга чиқди. Қайсар қамишпоялар нозик қўлчаларини тилиб-тилиб кесиб ташлар, йиртиқ калишидан оёғига саноқсиз тиканлар санчиларди. Қамиш пояларини қуритиб қўйиб, чий тўқирди. Буни унга уйдагилари ўргатишган. Сал эси кирганидан сўнг якшанбада эшак аравага чий юклаб, сотиб келиш учун акаси билан бозорга жўнарди.\nБу жойлар тун чўкканида ваҳимали бўлади. Илгарилари ҳам шундай эди, ҳозир-да шундай. Ширин уйқуга чўмганингда яқингинада улиган шоқол овозлари эшитилади. Товуққа келгани аниқ. Еса ебди-да, деб ўйлайди, шунча товуқ бўлса… Шоқол беш-ўнтасини егани билан тугаб қолармиди.\nЭсида, ўн тўрт-ўн беш яшар қиз эди ўша пайтлари. Далага ишга чиқарди. Дала овулдан олис эди. Ишга тонготарда келарди, аммо қайтишда вақт алламаҳал бўп кетарди. Пахтасини ўлчатганига довур қоронғи тушиб бўларди. Уйга пойи пиёда кимсасиз шиғир йўлдан юриб келарди. Шиғир йўли арава ғилдираклари эзган икки қатор сўқмоқ. Замонлар яхшимиди, одамларми, билмайди. Хира ой ёруғида нариги сўқмоқдан келаётган эркак шарпасини илғайди. Мана, у чап томондан юриб келяпти, бу ўнг томондан… Масофа қисқаргани сайин юраги дупурлайди, қўрқади. Аммо эркак ўз йўлидан жимгина ўтаверади, бу ўз йўлидан.\nЎша одамларда иймон кучлимиди, инсоф кучлимиди, лоақал сўз қотмаган. Агар «Қаерга кетяпсан?» деб сўраганидаям, юраги ёрилиб ўларди. Қўрққанга қўша кўринадими, ё жуда ёшмиди, уйга қайтаётганида ҳамиша мавҳум ҳодисотларга дуч келаверарди.\nМана, асфальт йўлга етай деб қолди. Арнага катта тўр тутишибди. Ўғли ва ўртоқлари қилишгани аниқ. Неча замонлардан бери бу тўр шу арнада балиқ тутади. Балиқ ҳам тугаб бўлгандир-ов.\nҲозир балиқ қиммат. Одамлар битта қўймай бозорга олиб чиқишяпти. Тавба, бир пайтлар катта дошқозонларда ҳаддан ортиқ семириб кетган лаққа балиқ гўштларини қовуришарди. Раҳматли чоли овчи эди, баъзан дастурхонларини тустовуқ, қуён гўшти безаб қоларди.\nМана бекат. Ва ниҳоят етди-я бир амаллаб. Аслида бу ерда бекатни эслатувчи ҳеч нима йўқ. Ғиштдай келадиган бир-иккита тош бор, холос. Чарчаган киши шунда ўтириб, автобус кутади. Сал нарида икки бўз йигит турибди. Кимни невараси экан булар? Улар тавозе билан салом бердилар. Майингина минғиллаб алик олди.\nБалки меҳмонга келишгандир, бу ерликка ўхшамаяпти кўринишларидан. Шу тахлит тошга чўккалади-да, офтоб тиғида ўтириб, автобусни кутди.\nАнча вақт ўтирди, ёнига ўгирилиб, чўп билан ер чизиб ўйнаб ўтирган болакайни кўрди. Неварасими? Вой тавба, бу қачон эргашди экан?\nАслида бу майда болача кенжатойининг кенжатойи. Баъзи чевараларидан ҳам кичкина шу невараси. Аммо шуни яхши кўради-да. Чеваралар кўп бўлгани билан, тез-тез келиб тургани билан алоҳида хонадонда, бошқа муҳитда улғайишяпти. Бу кичкинтой шу уйда туғилиб, ўзига эргашиб катта бўляпти. Меҳр кўзда-да бари бир. Ҳар кун кўрганингга тушади.\nҲа, ана автобус ҳам келди. Йўл четидаги тупроқни чангитиб тўхтади. Тиришиб-тирмашиб, бояги ўспиринларнинг кўмагида бир амаллаб чиқиб олди. Эркатой невараси унинг ёнига, ўриндиққа чўкди. «ПАЗ» бир силкиниб олди-ю, асфальт йўлда кетаётганига қарамай сакраб-сакраб йўлида давом этди.\nБу пайтга келиб кун ёйилиб, офтоб темир машинани ҳам қиздира бошлади. Кампир лоҳасланди, автобус деразалари очиқлигига қарамай, ҳаво дим эди. Қимир-қимир, қимир-қимир… Шу невараси кўп чулдирайвермайди-ю, фақат ўйинқароқ, бир жойда тинч ўтиролмайди. Эндигина беш ёшга тўлай деб турган бўлса-да, ўз билганидан қолмайди. Ҳозир ҳам онасининг гапига кирмай ортидан ияргани маълум. Акс ҳолда келини буни эгнига тузукроқ бир кийим илган бўларди. «Энам билан кетаман», деган-у, онасининг ҳай-ҳайига қарамай чопқиллаб келаверган.\nЭй худойим-ей, автобус тормоз берди. Етиб келишди. Тўқайзорни ёқалаб ҳали анча пиёда юришлари ҳам керак. Мункиллаб-сункиллаб, икки қўлини орқасида бирлаштириб, йўлга тушди. Невараси қандайдир чўп-таёқни топиб олган, ўша билан ер чизиб, гоҳ ундан ўзиб кетади, гоҳ орқада қолади. Аммо бир сўз демайди. Ўзига ўзи гапиринса-да, савол беравериб, бувисининг жиғига тегмайди.\nКетиб боряпти. Ўнг томони тўқайзор, чап томони дарё. Ҳозиргина шу дарёнинг нариги бетидан ўтиб келишди. Улар чиққан автобусни ҳам паром бошқа уловлар ва йўловчилар билан қўшиб, шундоққина дарёнинг бу бетига ўтказиб қўйди.\nТунукалари кўчиб, чопоннинг йиртиғидай ҳар-ҳар жойи очилиб қолган, анча йиллардан бери таъмирланмагани кўриниб турган темир кўприк анча олисда. Одамлар ва уловлар масофани қисқартириш учун паром орқали нариги бетга ўтишади.\nТўқай ҳам фақат шу жойлардагина қолди ҳисоби. Бир замонлар замона зайли билан тўқайзорларга ўт қўйилганида ёввойи ҳайвонларнинг жон талвасасида ўкириб, ўзларини тўрт томонга отганларини эслайди.\nНевараси қоқилиб кетди. Абжиргина бола-да, ўзини ўнглаб қолди, йиқилмади. Илиги тўқ ўсди шу кенжатой. Касал бўлганини, инжиқланганини эслолмайди. Бироқ ҳар нарсага қизиқаверади. Бир қараса чумолиларни кузатаётган, уларнинг инига чўп суқаётган ёки инни тўлдириб сув қуяётган бўлади. Дакки эшитгач, пастак кўча эшиги тепасидаги ари инини туртиб туширади. Дарахтга чиқиб, қуш боласини олиб тушиб, отасининг эски дўпписига солиб боқмоқчи бўлади. Ит бойлоғлик бўлса, вовиллаб кўради, мушукнинг жиғига тегади, товуқларни қувади, дарахтдаги қушларга рогатка отади.\nЁн-атрофда саксовуллар ўсиб ётибди. Саксовул жуда чиройли ўсади. Ҳам кўримсиз, ҳам ўлик ранг, пастаккина, кўздан пана. Қиш пайтида шугина хокисор дарахтни ҳам тандирга ўтин қилиб ёқиб битиришди. Илгариги баланд-баланд дарахтлар йўқ, бу заминнинг дарахтлари бўйи одамникидан-да пастлаб боряпти. Жаннат жойлар эди бу ерлар. Энди не кўйга тушди, ё ажаб.\nОвулга яқинлаб қолишди. Ҳув анави уч пахсали пастқам, деворлари нураган, сувоқлари ноғорадай-ноғорадай катталикда ҳар-ҳар жойидан кўчиб тушган уй. Раҳматли синглисининг умри ўтган гўша.\nНабира, момо олдинма-кетин кириб бордилар. Кампирнинг вужудига кенг уйнинг салқини ёпирилди. Келинлар пешвоз чиқдилар. Кўзларига ёш олган бўлишди. Эркак жиянлари келиб сўрашишди. Неварасига бир сиқим шимиладиган конфет бериб, ташқарига, кичкиналарнинг олдига жўнатишди. Ўзини юқорироққа — хона тўрига ўтқазишди. У ўтирган жойида ҳамма билан бир-бир сўрашди.\nКенг хонага девор ёқалаб кўрпача тўшалган. Дўконларда сотиладиган клеёнка дастурхонни қайчи билан тенг иккига кесиб, кўрпачалар бўйлаб солиб чиқилган. Чой келди. Ҳар-ҳар жойга учта-учтадан кичикроқ оби нон, дағал қора ундан пиширилган бўғирсоқ, кичкина пластмасса тақсимчаларда парварда, яна шундай тақсимчаларда помидор-бодрингдан тўғралган салат, каттароқ ликопларда тўрт дона шўр олма устига қўйилган бир бош узум, бошқасида бир капгирдан сабзилари йирик-йирик тўғралган ош. Бори шу.\nКампир чойдан ҳўплаб-ҳўплаб ичди. Ошдан чўқиниб қўйди. Салатни нари суриб, бир дона узумни ғужумидан узиб, оғзига солди. Нон, бўғирсоққа тегинмади.\nНеварасини ташқари ҳовлида овқатлантиришган бўлишса керак. Тўй-маъракаларда биринчи бўлиб болаларнинг қорнини тўйдириш одатга айланган.\nОдам кўп бўлсаям — жимлик, ҳамма оёқ учида юрибди, пичирлаб гаплашишяпти. Одатда ёши ўтган кишилар вафот этганида кейинги маъракаларда йиғи-сиғи қилаверишмайди. «Иймонини берсин», дейишади.\nАёлларнинг бири «Мулла тиловатни бошлади» деган хабарни келтирди. Шундоқ ҳам жим ўтирган аёллар энди бошларини эгиб, бир нуқтага қараганча қотиб қолгандай эдилар. Эркаклар ўтирган уйдан мулланинг қироат билан Қуръон сураларини ўқий бошлаган овози эшитилди. Узоқ ўқиди.\nХабар берувчи остонанинг у томонида туриб тиловат тугаганини, қўлларни фотиҳага кўтариш кераклигини имо қилди.\nЖами чин дунёга риҳлат қилган мўмин-мусулмонларнинг ҳақига, шу хонадондан ўтганларнинг ҳақига, марҳуманинг ҳақига дуо ўқилди. Маросим тугади.\nИкки уйни тўлдириб ўтирган эркак-аёл, кўчадаги бола-бақра бир неча дақиқаларда бирин-кетин тарқаб кетди. Кампир ҳали аёллар тўлиб ўтирган хонада бир ўзи қолди. Невараси келиб пинжига суқилди. Энди синглисининг ўғил-қизлари, келинлари, куёвлари, неваралари келиб, бошқатдан ҳол-аҳвол сўрашиб, кўрпачаларга чўккаладилар. Анчага довур гурунглашиб ўтирдилар. Сўнг фотиҳа ўқиб, жиянларининг ҳай-ҳайига қарамай автобусга кеч қолмай деб ўрнидан турди. Келинлар қўлига нон, қанд-қурс тугилган тугун тутқазишди. Набира жиянлардан бири бекатгача мотоциклда ташлаб келадиган бўлди.\nМотоцикл аравачасига бир амаллаб чиқиб олди. Невараси ҳам амал-тақал ёнига жойлашди. Ўйдим-чуйдим кўчадан тариллаб юриб, бирпасда автобус тўхтайдиган жойга етиб келишди. Ўспирин уларни қолдириб, ўзи ортига қайтиб кетди.\nВақт асрдан ўтган, бекатда ҳеч ким йўқ. Кечга томон ким ҳам йўлга отланарди. Эндиги келадиган автобусда эрталаб бозор-ўчарга кетганлар қайтишади, аммо бу ёқдан бир-икки киши чиқса чиқади, чиқмаса йўқ.\nКун иссиқ. Кампир лоҳасланиб, тол соясидаги яримта пишиқ ғишт устига ўтирди. Кўзи илиниб кетяпти. Уйдалигида туш пайти думалоқ ёстиққа бош қўйиб, бир нафасгина мудраб оларди. Бугун уйқусини йўқотиб, маст одамдек гангиб ўтирибди. Невараси тетик, бир нималар билан куймаланиб юрибди. Гоҳ тупроқ ерга ниманидир чизади, гоҳ тошларни йиғиб, уйчага ўхшаган бир нималар қуради.\nАнча пойладилар, кўп кутдилар. Автобуси қуриб кетсин, йўл-пўлда бузилганми, нима бало? Иссиқ элитди, тол танасига суяниб, кўзи мизғиб кетиб қолди.\nБола ўзи ўйлаб топган ҳар хил ўйинлардан зерикди. Каттароқ хивич топиб, камон ясаб кўрмоқчи бўлди. Ана у ерда таёқ ётибди. Олиб, у ёқ-бу ёғини кўрди. Йўқ, бўлмайди. Ташлади. Камонга мос новда қидириб, қизиқсиниб тўқай ичкарисига қараб кета бошлади. Аксига олиб топганларини қайириб кўриши билан синиб кетаверди. Янада ичкарилаб кетаверди.\n… Автобуснинг бўғиқ сигналидан чўчиб кўзини очган кампир гарангсиб ўрнидан турди. Кун шомга томон оға бошлабди. Бу зорманда роса кеч қолди-да ўзиям. Зиналарига уриниб-суриниб бир амаллаб бўм-бўш уловга чиқди. Чап томондаги ўриндиққа жойлашиши билан ғилдираклар қўзғалди, орқасида қуюқ чанг кўтариб, илгари елди.\nКампир пинакка кетгандек кўзларини юмди. Болалик пайтларини, синглисининг беланчагини тебратиб ўтирган дамларни эслади. Гўё ўша онларга қайтгандек хаёли узоқ-узоқларга учди.\nКейинги бекатларда ҳам бир-икки киши чиқди. Дарёдан ўтиб, овули яқинида тушиб қолганида атрофга қоронғилик пардаси тортилиб борарди. Уйга қадар секин пиёда юриб борди. Келини сут соғилган челагини кўтариб молхона томондан келаётган экан.\n— Келдингизми, эна? Яхши юришган эканми ҳаммалари? — деди. Сўнг қўлидаги челакни айвондаги илгакка осди-да, устига дока ёпиб, кампирга қайта пешвоз чиқиб, қўлидаги тугунни олди. Ичкари томон бир-икки қадам босиб, ортига ўгирилиб сўради:\n— Неварангиз қани, ҳожатга ўтдими?\n— А? — деди кампир бирдан талмовсираб. Шилқ этиб тупроқ ерга ўтирди-да, келинига қараб «Бола қани?» деди.\n… Ўғли бир-иккита дўстини олиб, болани қидиришга кетди. Хуфтон кириб қолганда қаердан улов топади энди? Келини эсидан оғган, катта неваралари онасини елпийди. Кампир бир бурчакда ғужанак бўлиб ўтирибди. Шунча яшагани нима бўлди-ю, ҳозир ўзига ўлим тилаб ўтиргани нима бўлди. Ўғли улов топгани тақдирдаям, кечаси дарёдан ўтиш, катта тўқайдан кичик болани қидириш…\n«Э Худо, жонимни ол», деди кампир ичида. «Жонимни ол, Яратган!»\nБир умр яшаш учун курашиб, ўлимни енгиб келди. Мана энди жон-жаҳди билан ўлишга ошиқяпти.\nЭртасига кун ёйилиб қолган пайт икки ўртоғи билан ўғли майкачан, бир қўлида кўйлагига тугилган алланима билан кириб келди. Биттасининг қўлида ов милтиғиям бор.\n— Болам қани? — жонҳолатда эрига пешвоз югурди келини.\n— Тополмадик, — унинг ўрнига жавоб берди ўртоғи бошини қуйи солиб.\n— Бу нима? — кўзлари ола-кула бўлиб тугилган эрининг кўйлагини апил-тапил еча бошлади келини.\nТугун суяклар билан тўла эди, ёш боланикига ўхшаб кетадиган суяклар билан…\nКампирнинг тилаги ижобат бўлмади, Яратган жонини олмади. «Бундай кунни кўрганимдан кўра ўлганим яхши эди, ўлиб кетганим яхши эди» дея кўнглидан ўтказганча ёруғ дунёда қолиб кетаверди.


Қорақалпоғистон Республикаси – Қорақалпоғистон Республикаси Жўқорғи Кенгеси\n26 Октябрь 2021 09:10:29\n16.08.2019 02:20:33 14030 Чоп этиш Юклаш\nҚОРАҚАЛПОҒИСТОН: янгиланиш ва ривожланиш даври\nҚорақалпоғистон Республикаси Ўзбекистоннинг шимоли-ғарбий қисмида, Амударёнинг қуйи қисми, Орол денгизининг жанубий соҳилида жойлашган. Республика жануби-ғарб томондан Қорақум саҳросига туташган. Унинг шимоли-ғарбида Устюрт пасттекислиги, шимоли-шарқий томонида эса Қизилқум саҳроси ястаниб ётибди. Орол денгизининг жанубий ҳудуди қорақалпоқ заминида жойлашган. Қорақалпоғистон умумий ер майдони 166,6 минг квадрат километрдан иборат бўлиб, у ҳудудининг катталиги жиҳатдан Ўзбекистон Республикаси вилоятлари ўртасида биринчи ўринда туради. Республиканинг аҳолиси 1 881,9 минг кишидан зиёддир.\nРеспубликанинг маъмурий-ҳудудий тузилмаси 16 та туман ва 1 та шаҳардан иборат: Амударё, Беруний, Бозатов, Элликқалъа, Тўрткўл, Кегейли, Чимбой, Қораўзак, Тахтакўпир, Қонликўл, Шўманой, Қўнғирот, Мўйноқ, Хўжайли, Тахиатош, Нукус туманлари ва пойтахт – Нукус шаҳридир.\nҚорақалпоғистон Республикаси Ўзбекистон Республикаси таркибидаги парламент бошқарув шаклига эга бўлган суверен Республикадир. Қорақалпоғистон ўз Конституцияси, байроғи, герби ва мадҳиясига эга. Қорақалпоғистоннинг Конституцияси ва қонунлари Ўзбекистон Республикаси Конституцияси ва қонунларига мувофиқ ишлаб чиқилган ва улар шу асосда амал қилади. Республикада умумий раҳбарлик Жўқорғи Кенгес Раиси – Қорақалпоғистон Республикаси парламенти томонидан амалга оширилади.\nРеспубликанинг олий ижроия ҳокимияти Қорақалпоғистон Республикаси Жўқорғи Кенгеси томонидан тасдиқланган Вазирлар Кенгаши ҳисобланади. Республика Вазирлар Кенгаши таркибига Кенгаш Раиси, Раиснинг ўринбосарлари, вазирлар, давлат қўмиталари раислари, йирик концерн ва бирлашмалар раҳбарлари киради. Қорақалпоғистон Республикаси Вазирлар Кенгаши Раиси, ўз вазифасига кўра, Ўзбекистон Республикаси Вазирлар Маҳкамасининг таркибига киради. Ўзбекистон Республикаси пойтахти – Тошкент шаҳрида, Ўзбекистон Республикаси Вазирлар Маҳкамаси ҳузурида Қорақалпоғистон Республикаси Вазирлар Кенгашининг доимий ваколатхонаси фаолият юритади.\nМустақиллик йилларида бошқа минтақаларимиз қатори Қорақалпоғистоннинг ривожланишига ҳам улкан эътибор қаратилди. Айнан ана шундай эътибор туфайли бугунги кунда республика пойтахти – Нукус шаҳридан бошлаб, туманлар ва қишлоқлар, ҳатто, энг чекка овуллар ҳам ҳар томонлама ўзгариб, ривожланиб бормоқда.\nАйниқса, кейинги икки ярим йил ичида Муҳтарам Президентимиз Ш.М.Мирзиёев томонидан қабул қилинган, мамлакатимизнинг ижтимоий-иқтисодий ривожланишининг барча йўналишларини белгилайдиган Фармон ва Қарорлари, уларнинг фаол ижроси халқимизнинг турмуш тарзини бутунлай ўзгартиб юборди. Авваломбор, инсон ва ўнинг манфаатларини кўзлаб олиб борилаётган ислоҳатларнинг натижаси юртимиздаги ҳар бир фуқаронинг бахтли ва ободон турмуши, ўзига ва юрт келажагига бўлган мустаҳкам ишончида кўринмоқда.\nБарча эски уйлар ўрнига янги, миллий лойиҳалар асосида қурилаётган кўркам бинолар, сўлим ва гўзал хиёбонлар, ҳатто, қишлоқларимизнинг, маҳаллаларимизнинг алоҳида “Обод қишлоқ”, “Обод маҳалла” дастурлари асосида янги қиёфа касб этаётганлиги Президентимиз яратиб бераётган имкониятлар самарасидир.\nБугинги кунда Қорақалпоғистонда ўтган қисқа вақт мобайнида бир қатор йирик бунёдкорлик ишлари амалга оширилди.\nНафақат Қорақалпоғистон, балки бутун мамлакатимизнинг фахри бўлган, дунёда “Саҳродаги Лувр” деб шуҳрат қозонган И.В.Савицкий номидаги Қорақалпоқ давлат санъат музейининг муҳташам иккинчи корпуси қурилиб, юксак халқаро стандартлар асосида жиҳозланди ва фойдаланишга топширилди. Қорақалпоқ давлат Ўлкашунослик музейи биноси, Ўзбекистон Қаҳрамони Ибройим Юсупов номидаги иқтидорли болалар мактаб-интернати, Амир Темур номидаги истироҳат боғи, замонавий имкониятларга эга бўлган йирик спорт мажмуаси бунёд этилди. Имом Эшон Муҳаммад жомъе масжиди реконструкция қилиниб, фойдаланишга топширилди.\nШунингдек, Нукус шаҳрида – “Нукус полимер” МЧЖ, “Нукусэлектроаппарат” МЧЖ фаолият олиб бормоқда. “Самсунг” бренди остида телевизор, чанюткич ишлаб чиқариш лойиҳаси амалга оширилди. Мўйноқ тумани аҳолисин марказлашган тоза ичимлик суви билан таъминлаш буйича 101 километрлик “Қўнғирот-Мўйноқ” сув қувури ва “Қўнғирот” сув тақсимлаш иншооти қуриб битказилди. Нукус шаҳри марказидан ўтувчи “Дўстлик” каналининг икки қирғоғи ободонлаштирилиб, бугунги кунда бу соҳил атрофлари халқимизнинг энг севимли оромгоҳига айланган. Қораўзак туманидаги “Қорақалпоқ цемент”, “Титан цемент”, Тахиатош туманидаги метал-конструкция ишлаб чиқариш заводи, Элликқалъа туманидаги “Бўстон мега-тексил”, Тўрткўл туманидаги “Вегатекс глобал”, Чимбой туманидаги “Lanextrakt” корхоналарида ҳам ишлаб чиқариш яхши йўлга қўйилган. Нукус шаҳрида “Нукус Мед Тех” МЧЖ, Кегейли туманида “Kegeyli qog’oz” МЧЖ, “Ланко-мия” корхонаси, Амударё туманида “Аму Шохжахон” МЧЖ, Чимбой туманида “Пинток” корхонаси томонидан тиббиёт килиникаси ишга туширилди. Мўйноқ туманида Амфитеатр, “Мўйноқ порлоқ текстил” тикувчилик корхонаси, давлат хизматлари маркази янгидан қурилди ҳамда футбол ўйингоҳи ва Маданият маркази реконструкцияси тўлиқ якунланди. Шунингдек, Нукус шаҳрида Марказий Осиёда ягона бўлган “Имкон” номли Ўзбекистондаги биринчи ихтисослаштирилган мактабгача таълим муассасаси фойдаланишга топширилди.\nБулардан ташқари, бугунги кунда Қорақалпоғистон Республикасида кенг кўламли қурилиш-ободонлаштириш ишлари амалга оширилмоқда.\nБугун Қорақалпоғистонда ҳаёт бутунлай ўзгармоқда. Барча шаҳар ва туманлар, қишлоқлар, маҳаллалар янгича қиёфа касб этмоқда. Замонавий корхоналар, таълим, тиббиёт, маданият, спорт ва ижтимоий соҳанинг бошқа объектлари, коммуникация тармоқлари қурилмоқда. Бу эса, Қорақалпоғистон Республикасининг мамлакатимиз ижтимоий-иқтисодий ҳаётидаги тутган ўрнининг тобара ошиб бораётганлигидан дарак беради.


Қашқадарёлик тадбиркор яқин кунларда 200 иш ўринли лойиҳаларни ишга тушириш арафасида\nҚашқадарёлик тадбиркор яқин кунларда ...\nҚашқадарё вилояти божхона бошқармаси томонидан божхона органларига юклатилган вазифалар ҳамда “Ёшларни қўллаб-қувватлаш ва аҳоли саломатлигини мустаҳкамлаш йили” Давлат дастурининг божхонага оид бандлари ижросини таъминлаш мақсадида, тадбиркорлик субъектлари билан доимий равишда учрашув ва сайёр қабуллар ташкил этилмоқда.\nМазкур йўналишдаги навбатдаги учрашув Қарши шаҳрида жойлашган “Asian golden oil” масъулияти чекланган жамиятида уюштирилди.\nКорхонанинг ҳозирги кундаги асосий фаолияти ўсимлик ёғи ишлаб чиқаришга мўлжалланган. Хитой Халқ Республикасидан олиб келинган замонавий технологик ускуналар ёрдамида кунига 50 тонна кунгабоқар маҳсулоти қайта ишланиб, сифатли ўсимлик ёғи тайёрланмоқда.\nИстеъмолчилар учун қулай, 1 литрдан 5 литргача ҳажмли идишларга қадоқланиб чиқарилаётган ўсимлик ёғи, ички бозорни таъминлаш билан бирга, экспортга ҳам чиқарилмоқда.\nТадбиркор мамлакатимизда яратилган имкониятлардан самарали фойдаланган ҳолда ўз фаолиятини янада кенгайтириш чораларини кўрмоқда. Аниқроғи, жорий йилда 2 та янги лойиҳани ишга туширишни режалаштирмоқда.\nБиринчи лойиҳа бўйича Хитой Халқ Республикасидан олиб келинган қиймати 2 миллион 536 минг АҚШ долларилик технологик ускуналар ўрнатиш ишлари олиб борилмоқда. Лойиҳа ишга тушса, кунига 200 тонна хомашё қайта ишланиб, ўсимлик ёғи ишлаб чиқарилади. Лойиҳа жорий йилнинг иккинчи чорагида ишга туширилади.\nИккинчи лойиҳа бўйича Туркия Республикасидан қиймати 1 миллион 500 минг АҚШ долларилик технологик ускуналар олиб келинган бўлиб, ҳозирда монтаж ишлари олиб борилмоқда. Лойиҳа ишга тушса, суткасига 250 тонна буғдой қайта ишланиб, ун маҳсулотлари ишлаб чиқарилади. Ушбу лойиҳа жорий йилнинг биринчи чораги якунида ишга туширилиши режалаштирилган.\nАсосийси, мазкур янги лойиҳалар ишга тушиши натижасида маҳаллий 200 нафар ёшлар ва аёллар доимий иш билан таъминланади.\nУчрашув давомида тадбиркорга, божхонада тадбиркорларга яратилган қулайликлар, маҳсулотларни экспортга расмийлаштиришдаги енгилликлар тўғрисида тушунтиришлар берилди. Шунингдек, божхона ходимлари доимо кўмак кўрсатишга ва муаммоли масалалар юзасидан ёрдам беришга тайёрлиги билдирилди.


Дипломларыңызды нострификация етиўге асығың » Informaсiyalɩq portal\nДипломларыңызды нострификация етиўге асығың\nЖылдан жылға сырт елдеги жоқары оқыў орынларында оқыўды қәлеўши ҳәм питкерген жасларымыз саны артып бармақта. Бурынлары нызамшылыққа муўапық, сырт еллерде тәлим алғанлығы ҳаққында ҳүжжетлерди тән алыў айлап, ҳәттеки жыллап ўақыт талап етер еди. Бир нәрсени билиўиңиз керек болады, сырт елде алынған ҳәр қандай диплом Өзбекстанда тән алыныўы ушын нострификация қылыныўы керек.\nНострификация бул не? Нострификация ушын қандай ҳүжжетлер керек болады? Бул сыяқлы сораўларға төмендегише жуўап беремиз.\n«Нострификация» сөзи латинша «noster» - “бизлердики” ҳәмде «facere» - “қылыў” сөзлеринен алынған. Әмелде бул атама сырт елде берилген дипломларды мәмлекетлик дәрежеде тән алыў, эквивалентлигин белгилеўди билдиреди.\nНострифакция қылыў тәртиби әпиўайыластырылды. Енди дипломларыңызды нострифакциялаў ушын мәмлекетлик хызметлер орайына мүрәжат етсеңиз болады. Бунда Мәмлекетлик хызметлер орайы Минстрлер Кабинетиниң 2019-жыл 24-июлдағы 620-санлы «Сырт еллерде тәлим алғанлығы ҳаққындағы ҳүжжетлерди тән алыў тәртиби ҳаққындағы» қарарына тийкар жумыс алып барады.\nСырт ел дипломларын нострификациялаўдың 2 жолы бар: бириншиси арнаўлы сынаўлар тийкарында, екиншиси туўрыдан-туўры (арнаўлы сынаўларсыз).\nҚайсы дипломлар арнаўлы сынаўларсыз нострифкация исленеди?\n- улыўма орта ҳәм орта, орта арнаўлы, кәсип-өнер ҳәм тәжирийбе асырыў окыўында тәлим алған мүрәжатшылардың ҳүжжетлери;\n- Өзбекистанда бөлимлери ҳәм қоспа тәлим бөлимлери бар болған сырт елде оқыған мүрәжатшылардың ҳүжжетлери;\n- Халық аралық 1000 лық рейтингине кирген жоқары оқыў орынларының ҳүжжетлери;\n- министрлик ҳәм мәкемелердиң жолланбалары тийкарында тәлим алған мүрәжатшылардың ҳүжжетлери;\n- 1992 жыл 1 январға шекем сырт ел жоқары оқыў орынларында оқыған мүрәжатшылардың хужжетлери;\n- Жокарғы оқыў сапасын баҳалаў Европа ассоциациясының ағзалары тәрепинен аккредитацияланған оқыў орынларында тәлим алғанлардың ҳүжжетлери;\n- АҚШ, Австралия, Израил, Канада, Сингапур, Қубла Корея, Япония мәмлекетлеринде аккредитация қылынған оқыў орынларында тәлим алғанлардың ҳүжжетлери;\n- министрлик ҳәм мәкемелер тәрепинен ажыратылған пуллар есабынан тәлим алған мүрәжатшылардың ҳүжжетлери;\n- халық аралык шәртнамалар, Президент ҳәм Ҳүкимет ҳүжжетлеринде нәзерде тутылған ҳалларда тәлим алғанлардың ҳүжжетлери.\nНострификация қылыў ушын қандай ҳүжжетлер керек?\nБуның ушын Мәмлекетлик хызметлери орайы хызметкерине төмендеги ҳүжжетлерди усыныў керек:\n- диплом ҳәм қосымшаның түп нусқасы (арза қабыл қылынғаннан кейин ийесине қайтарылады);\n- диплом ҳәм қосымшанын түп нусқасының мәмлекетлик (өзбек) тилине аўдарма қылып нотариустан тастыйықланғаны;\nСырт еллерде улыўма орта ҳәм орта тәлим алғанлығы ҳаққындағы ҳүжжетлерди тән алыў БИЙПУЛ әмелге асырылады!\nОрта арнаўлы, кәсип-өнер, жоқары оқыў, кадрларды қайта таярлаў ҳәм тәжирийбе асырыў тәлимин алғанлығы ҳаққындағы ҳүжжетлерди тән алғанлығы ушын ең кем айлық айлық ис ҳақының 3 есеси муғдарында төлем өндириледи.\nУлыўма орта ҳәм орта тәлим алғанлығы ҳаққындағы ҳүжжетлерди тән алыў 5 жумыс күнинде, ал орта арнаўлы, кәсип-өнер, жоқары оқыў, кадрларды қайта таярлаў ҳәм тәжирийбе асырыў тәлимин алғанлығы ҳаққындағы ҳүжжетлерди тән алыў 14 жумыс күн мүддет ишинде көрип шығылады.\n- улыўма орта ҳәм орта тәлим алғанлығы ҳаққындағы ҳүжжетлерди тән алыў — Қарақалпакстан Республикаси Халық билимлендириў министрлиги, ўәлаятлар халық билимлендириў басқармалары ҳәм Ташкент қаласы халық билимлендириў бас басқармасы;\n- орта арнаўлы, кәсип-өнер, жоқары оқыў, кадрларды қайта тайарлаў ҳәм тәжирийбе асырыў тәлимин алғанлығы ҳаққындағы ҳүжжетлерди тән алыў — Өзбекстан Республикасы Министрлер Кеңеси қарамағындағы Билимлендириў сапасын қадағалаўшы мәмлекетлик инспекциясы тәрепинен әмелге асырылады.\nҲүрметли пуқаралар сырт елде тәлим алғанлығыңызды тастыйқлаўшы ҳүжжетлериңизди нострификациялаўда тек ғана Мәмлекетлик хызметлер орайына мүрәжат етсеңиз жетерли. Биз сизиң мүрәжат, пикир ҳәм усынысларыңызды қабыллаўда даўам етемиз!\nМәмлекетлик дизимнен өткериў ҳәм ҳүжжетлерди\nрәсмийлестериў бөлими бас қәнигеси\n12-08-2019, 22:26 |


Interfutbol.Uz | «Уни ёмон кўраман!»\n2016-12-03 14:06:39 1408 0 Abdulloxon\nСОБИҚ УСТОЗИНИ ТАНҚИД ҚИЛГАН ФУТБОЛЧИЛАР ҲАҚИДА\nМарио Балотелли фаолияти давомида бирга ишлаган мураббийлар орасида Брендан Рожерсни энг ёмони деб атади. «Ницца» ҳужумчиси ўз фикрини бир нечта сабаблар билан изоҳлади: «Гап машғулотлар жараёнида эмас, унинг ишлари менга ёқарди. Аммо муносабатларимиз ёмон эди, шу боис Ро-жерсни ёқтирмаганман». Ўз навбатида, Марио энг яхши устози сифатида Роберто Манчинини кўрсатиб, ушбу мутахассисдан кўп жабҳада қарздор эканини билдирган. Ажабланарли ҳолат, албатта.\nКутилмаганда Брендан ҳам жавоб қайтариб, италиялик форварднинг ҳақ эканини айтди. «Балотелли мендан хафами, нима ҳам дердим, у бунга ҳақли. Италиялик футболчининг трансфери таваккал эди, буни мен эмас, раҳбарият хоҳлади. Марио трансфер ойнаси ёпилиши арафасида келиб қўшилди ва ўйлаб кўришимга вақт қолмаганди. Тан оламан, унга тегишлича муносабатда бўлолмадим. Майдонда ўйини ўхшамади, оғир мавсумни ўтказдик. «Ницца»га ўтгач, ўз жамоасини топгандек. Унинг ютуқларидан хурсандман».\nБалотелли ва Рожерс ўзаро муносабатларга омма олдида замонавий тарзда ойдинлик киритиш мумкинлигини исботлашди. Лекин Марио фаолиятидаги энг ёмон мураббийни танлаб, унинг номини матбуот орқали эълон қилган илк футболчи эмас. қуйида шундай ишга журъат топган бошқа ўйинчилар ҳақида сўз юритамиз.\nЗлатан Ибрагимович: Хосеп Гвардиола\nШвециялик ҳужумчи ўзининг автобиографик китобида қисқа, аммо ўта жиддий гапирди: «Гвардиола - мен билан бирга ишлаган мураббийлар орасида энг ёмони. У - қўрқоқ». Пеп бундай айбловлар бобида Ибранинг доимий танқидларига учраган Ко Адриансе ҳамда Златанни «Аякс» машғулотларидан четлатган Рональд Кумандан «илғорлик» қилди.\nМарко Матерацци: Рафаэль Бенитес\nОғир феъл-атворга эга итальян ва сўнгги йилларнинг омадсиз мураббийларидан бирига айланган испаниялик мутахассиснинг учрашуви Матераццининг фаолияти якунланган пайтга тўғри келди. Ўшанда Марко «Интер» билан ЕЧЛда ғолиб чиққан, унинг Жозе Моуриньо билан хайрлашиш чоғида кўз ёшларини тия олмагани қайд этилган видеоёзув тарқалганди. Бенитес эса ишни португалиялик ҳамкасбининг клуб базасидаги суратини олиб ташлашдан бошлади. Марконинг шкафида ҳам Жозенинг расмига кўзи тушгач, уни йўқотишни сўради. Ўз навбатида, Рафа танлаган тактика бўйича Матераццига жой топилмади.\nИталиялик футболчи эса, бунга жавобан жамоавий муҳитдан заррача хавотирланмаслигини билдирди. Бенитеснинг истеъфосидан кейин эса ишга астойдил киришди. «У - қўрқоқ, клубда алоҳида шахсларни кўргани кўзи йўқ», деди Марко 2013 йилнинг қишида. Испаниялик мураббий «Челси»га ўтганидан кейин эса «Бенитес Лондон жамоаси тарихидаги энг ёмон шахсга айланади», деганди. Рафанинг «Наполи»даги ўрнини Маурицио Сарри эгаллагач, буни ҳам назардан четда қолдирмади: «Неаполликлардаги ўсишдан асло ажабланмадим, чунки энди уларда мураббий бошлади». Матераццининг испанни ёмон мураббий деб атамаганига сабаб, Бенитесни умуман мураббий деб ҳисобламайди, чоғи.\nСисиньо: Клаудио Раньери\nБразилиялик футболчи ўз интервьюларининг бирида «Лестер» билан Англияда чемпионликни нишонлаган мутахассисни ёмонлади. Улар «Рома»да бирга ишлашганди. Ҳаттоки, «тулкилар»нинг АПЛ ғолибига айланишгани ҳам Сисиньони заррача ажаблантирмади: «Раньери тўғри шуғуллантиришни билмайди. «Рома»да унинг қўл остида тўп сурганимда, доимо қийинчиликларга дуч келардим. Клаудио - фаолиятимдаги энг ёмон мураббий. Ўз ишида аниқ тизимга амал қилмайди, бразилияликларни кўргани кўзи йўқ. Англиядаги муваффақиятига келсак, бу - шунчаки, омад. Унга йирикроқ клубни топширинг, ҳеч нимага эришолмаслиги аниқ». Эслатиб ўтамиз, «Рома»ни Раньери бошқараётган кезлари Сисиньо Италия вице-чемпионига айланди, биринчи ўрин Моуриньонинг «Интер»ига бой берилганди.\nУэйн Руни: Фабио Капелло\nКутилмаган танлов, боз устига, Уэйн ўз фикрини изоҳламади. «Свен-Йоран Эрикссон ва Рой Хожсон билан ишлашдан завқ олганман, бироқ бизни Фабио Капелло шуғуллантирганда, асло роҳатланмадим. Ундан кўп нарса кутгандим. Италиялик мутахассис фаолиятимдаги энг ёмон мураббий саналади». Капелло эса бунга ўзига хос тарзда жавоб қайтарди: «Руни, афтидан, инглизчани тушунмайди. Чунки у фақат сэр Алекс Фергюсондан шотланд тилида кўрсатмалар олган».\nИан Эватт: Пол Инс\n«МЮ» ва «Ливерпуль» ярим ҳимоячисининг мураббийлик фаолияти қандай кечгани ҳамма ишқибозларга ҳам маълум эмас, қандайдир муваффақиятга эришгани рост. Лекин Инс қўл остидаги «Блэкпул»да ўйнаган Иан Эваттнинг бу борадаги фикри ўзгача. У биринчи навбатда, ҳис-ҳаяжонига эрк берди: «Полнинг истеъфога чиққанидан хурсандман. Унга бу ҳақда матнли маълумот орқали хабар беришган. Инс айни муносабатга лойиқ. Вақтида мени ҳам худди шундай ҳолга солганди».\nЛеандро Алмейда: Олег Блохин\nФаолиятининг тўрт йилини Киевнинг «Динамо»сига бағишлаган ҳимоячи Бразилияга қайтгач, ижтимоий тармоқлар орқали собиқ устозининг манзилига айбловларни ёғдириб ташлади. «Твиттер»даги чиқишларда асосан Олег Блохин ва унинг ёрдамчиси Алексей Михайличенкони рус тилида танқид қилган. Кўп ўтмай, ушбу хабар ўчирилган бўлсада, мазкур воқеа тарихга кирди: «Олег Блохин - Украинадаги энг ёмон мураббий, у «Динамо»ни бошқаришга муносиб эмас. Олег ва Алексей клуб президенти Игорь Суркисни уялтириб қўйишлари аниқ».\nЭрик Кантона: Раймон Доменек\nқирол Эрик ҳеч қачон Доменек билан ишламаган, боз устига, икковлон таниш эмаслар. Шунга қарамай, Кантона ЖАРда ўтган мундиалдаги муваффақиятсизликдан сўнг Раймонни танқид қилишдан ўзини тия олмади: «Доменек - Франция термаси тарихидаги энг ёмон мураббий. Албатта, Людовик XVIдан кейин».\nДенис Глушаков: Славен Билич\nРоссиялик футболчи собиқ устози ҳақида шундай деганди: «Билич - виждонли ва «адекват» инсон, унга омад тилайман. Лекин мен билан бирга ишлаган мураббийлар орасида уни энг ёмони деб биламан». Тўғри, Глушаков кейинроқ берган интервьюсида бу гапларни ҳушёр ҳолда айтмаганини билдирган: «Ўшанда стоматология клиникасидан қайтаётгандим, наркоз таъсири тарқаб улгурмай, таксидаги журналистнинг саволларига жавоб қайтаргандим».\nЖозе Моуриньо: Жозе Моуриньо\nАгар португалиялик мураббий «Чемпионликка эришиш «Лестер»га насиб қиладими?» саволига жавоб бермаганида, ўзига ўхшамасди. «Бу иш осон эмас, ахир Англияда ғолиблик учун бир нечта жамоа курашади. АПЛ тарихида чемпионликни сақлаб қолиш икки марта учраган. Биринчисида, шундай шарафга «Манчестер Юнайтед» эга чиққан бўлса, кейинги сафар буни футбол тарихидаги энг ёмон мураббий уддалаган», - дея ҳазил аралаш гапирган Моуриньо ўзини назарда тутиб. Ушбу гапи билан матбуот томонидан ёғдирилаётган танқидларга ўзига хос жавоб қайтарган.


31.03.20 15:33\tmsk\nAmnesty International фаоллари Азимжон Асқаров портрети билан. Kloop.kg сайти фотосурати\nХалқаро ҳуқуқ ҳимоячилари Қирғизистон ҳукуматидан бир умрга қамалган Азимжон Асқаровни COVID-19 эпидемияси туфайли қамоқдан озод этишни илтимос қилдилар. Бу ҳақда Amnesty International «Фарғона»га маълум қилди.\n«Маълумки, озодликдан маҳрум этилган одамлар компакт яшашлари, бир-биридан хавфсиз масофада бўлиб, изоляция бўлолмасликлари сабаб уларда коронавирусга чалиниш хавфи кучлидир», — дейилади мурожаатда. Ҳукумат жазони ўтаётган маҳкумларга мамлакат бўйича ўрта миқдордан кам бўлмаган даражада тиббий ёрдам бериши керак.\nҲуқуқ ҳимоячилари Асқаровнинг 68 ёшда экани, унинг қатор сурункали касалликлардан керакли тиббий кўмак ололмаётганига урғу берадилар. Шундай қилиб, у коронавирусга чалиниш эҳтимоли борлар гуруҳига киради. Шунинг учун мурожаат муаллифлари қирғиз ҳукуматидан Асқаровни тезроқ қамоқдан озод этишни сўрайди.\nМактубни Amnesty International, Civil Rights Defenders, журналистлар ҳимояси қўмитаси, Front Line Defenders, Human Rights Watch, Хельсинки инсон ҳуқуқлари фонди, Халқаро инсон ҳуқуқлари федерацияси (FIDH), Халқаро инсон ҳуқуқлари ҳамкорлиги, Ҳалқаро қийноқларга қарши ташкилот вакиллари қўл қўйганлар.\nЎзбек миллатига мансуб бўлган Азимжон Асқаров Қирғизистонда ҳуқуқ-тартибот органи ходимлари томонидан инсон ҳуқуқларининг поймол бўлишига қарши курашиб келган. 2010 йил Қирғизистон жанубидаги этник тўқнашувлардан сўнг уни тартибсизликларни келтириб чиқариш, миллий низоларни қўзғаш, милиционерни ўлдириш каби айблар билан бир умрга қамашган.\nҲуқуқ ҳимоячиларининг фикрига кўра, куч органи ходимлари Асқаровдан ўч олиш учун унга нисбатан сохта айбловларни уюштирганлар.\nШу йилнинг фералида Қирғизистон Олий суди Асқаров ишини 6 апрелга кўчирди. Эпидемия вақтида маҳкум ишининг қайта кўриб чиқилиши номаълум. Сўнгги маълумотларга кўра, фавқулодда ҳолат туфайли мамлакатдаги барча суд маҳкамалари ўз фаолиятини тўхтатган. Фақат ҳибсга олинган фуқароларни ушлаб туриш шартларига доир ҳукм чиқарувчи тергов судлари фаолият юритмоқда. 30 март куни фавқулодда вазият туфайли собиқ президент Алмазбек Атамбековнинг иши ҳам номаълум вақтга қолдирилди.


“ҚЎҚОН” ЭРКИН ИҚТИСОДИЙ ЗОНАСИ ИҚТИСОДИЁТНИ ЯНГИ БОСҚИЧГА КЎТАРАДИ - UzTV New York, Inc.\n“ҚЎҚОН” ЭРКИН ИҚТИСОДИЙ ЗОНАСИ ИҚТИСОДИЁТНИ ЯНГИ БОСҚИЧГА КЎТАРАДИ\nФарғона вилоятида замонавий саноат тармоқларини ривожлантириш, халқаро бозорда рақобатдош маҳсулотлар ишлаб чиқарадиган янги корхоналар барпо этиш ва мавжуд қувватларни модернизация қилиш тизимли равишда давом эттириляпти.\nЭкспорт қилувчи корхоналар ҳар томонлама қўллаб-қувватланаётгани, кичик бизнес ва хусусий тадбиркорлик субъектлари экспорт фаолиятига кенг жалб этилаётгани самарасида Фарғона вилоятининг бу борадаги салоҳияти муттасил ошиб бормоқда.\nПрезидентимиз Шавкат Мирзиёевнинг 2017 йил 12 январдаги “Ургут”, “Ғиждувон”, “Қўқон” ва “Ҳазорасп” эркин иқтисодий зоналарини ташкил этиш тўғрисида”ги Фармонига мувофиқ, Қўқонда эркин иқтисодий зона барпо этилаётганлигидан хабарингиз бор.\nФарғона вилоятига ташрифи чоғида давлатимиз раҳбари ушбу ҳудудда амалга оширилиши режалаштирилган лойиҳалар билан танишиб, иқтисодий зонага хорижий технология ва инвестицияларни жалб этиш, талаб юқори бўлган маҳсулотлар ишлаб чиқариш чора-тадбирларини белгилаш бўйича аниқ кўрсатмалар берди.\nБу борада Ўзбекистон Республикаси Вазирлар Маҳкамасининг жорий йил 10 апрелдаги ҳамда вилоят ҳокимининг шу йил 17 апрелдаги, 2017 йил 15 майдаги қарорлари қабул қилинди.\nШу билан бирга, Ўзбекистон Республикаси Вазирлар Маҳкамасининг “2017-2019 йилларда “Ургут”, “Ғиждувон”, “Қўқон” ва “Ҳазорасп” эркин иқтисодий зоналарининг транспорт, ишлаб чиқариш ва муҳандислик-коммуникация инфратузилмаларини жадал ривожлантириш чора-тадбирлари тўғрисида” ги қарори тасдиқланди.\nУнга асосан вилоят ҳокимининг қарори қабул қилиниб, келгусида амалга оширилиши кўзда тутилган муҳандислик-коммуникация инфратузилмаларини ривожлантиришга тегишли ташкилот ва идораларга зарур маблағлар ажратиш вазифаси юклатилди.\n“Қўқон” эркин иқтисодий зоналарининг маъмурий биноси қурилиши бошланди. “Қўқон лойиҳа” МЧЖ лойиҳачи бўлиб, ҳозирги кунда “ХИКМК-296” МЧЖ томонидан бинонинг пойдевор қисмига бетон қуйиш ишлари олиб борилмоқда.\nИнвесторлар томонидан тайёрланиб дирекцияга топширилган 10 та мурожаат – ҳужжатлар тўпламини Ўзбекистон Республикаси Инвестиция Давлат қўмитасига юборилди.\nЭркин иқтисодий зонада “Саховатли замин диёри” МЧЖ томонидан мева ва сабзавотларни қайта ишлаш лойиҳаси амалга оширилади. Унинг қиймати 2,3 млрд. сўмни, яратиладиган иш ўрни эса 35 тани ташкил этади.\n“SOFIYA TRADING” МЧЖнинг болалар тагликлари ишлаб чиқариш бўйича қиймати 2,8 млрд. сўмлик лойиҳаси натижасида 25 та ишчи ўрни яратилади.\n“ERKOC TEXTILE GROUP” корхонаси томонидан эса тайёр текстиль маҳсулотлари ишлаб чиқариш ташкил этилади. Лойиҳа қиймати 67,5 млн. АҚШ долларлик бўлиб, яратиладиган иш ўринлари 440 тадан иборатдир.\nЧарм-пойабзал йўналишида “Қўқон чарм-пойабзал сервис” МЧЖнинг полиуритан, яъни оёқ кийимлар учун тагликлар ишлаб чиқаришни ташкил этишга доир лойиҳаси муҳим аҳамиятга эга. Бу ерда йилига 3 минг тонна маҳсулот тайёрланади. 30 миллиард сўмлик ушбу лойиҳа 2017-2018 йилларда амалга ошса, 200 та янги ишчи ўрни яратилишига эришилади.\nЕнгил саноат йўналишидаги янги лойиҳалардан яна бири “Rayora textile” қўшма корхонасидир.\n– 8 миллиард 300 миллион сўмлик, йилига 500 минг дона тикувчилик маҳсулотлари, мато тайёрлаш ва 5 миллиард 300 миллион сўмлик, енгил саноат маҳсулотлари учун бўёқлаш жараёнида ишлатиладиган 30 минг тонна элементлар ишлаб чиқаришга қаратилган 2 та лойиҳамиз “Микророкредитбанк” ҳамда Туркиянинг “Гучли текстил гроуп” компанияси томонидан молиялаштирилиши режалаштирилган, –дейди “Rayora textile” МЧЖ раҳбари Рашид Шаматов. – 2018 йилнинг 3-чорагида ишга тушиши мўлжалланаётган янги корхонамизда 252 нафар ишчи меҳнат қилади.\nДарҳақиқат, мазкур лойиҳалар вилоят экспорт салоҳиятини янада юксалтириш, янги иш ўринлари яратиш ва аҳоли фаровонлигини оширишда алоҳида аҳамиятга эгадир.


�?талиялик инвестор: Ўзбекистонда маҳаллий бозор ва мамлакатга бўлган ишончимни йўқотмайман | O'zbekiston Respublikasining Malayziyadagi Elchixonasi\n�?талиялик инвестор: Ўзбекистонда маҳаллий бозор ва мамлакатга бўлган ишончимни йўқотмайман\nТОШКЕНТ, 21 май. /“Дунё” АА/. Жованни Петриччоли — италиялик тадбиркор, у Ўзбекистонда бизнес юритишнинг барча афзалликларини ўзи учун кашф қилган. Унинг “Italmatec Srl” компанияси табиий тошни қайта ишлаш, қурилиш ва пардоз материаллари ишлаб чиқариш билан шуғулланади.\n�?талиялик тадбиркорнинг компанияси Ўзбекистон бозорида узоқ йиллардан буён иш олиб борса-да, сўнгги тўрт йил давомида унинг фаолияти сезиларли даражада кенгайди.\n— Ўзбекистон билан ҳамкорлигимиз мустаҳкамлангани сари мамлакатни ўзимнинг иккини уйимдек ҳис қиляпман. Бу ерда менинг ишим, оилам бор, — дейди италиялик тадбиркор.\n“Italmatec Srl” мамлакатимизда қатор лойиҳаларни амалга ошираётган ва айрим ўринларда улар кутилган натижаларга эришиш имконини бермаётганига қарамасдан, Ж.Петриччоли маҳаллий бозорга ва умуман мамлакатга бўлган ишончини йўқотмаслигини таъкидлайди.\n— Президент Шавкат Мирзиёевнинг ислоҳотлари туфайли икки йил ичида Ўзбекистон тубдан ўзгарди, — дея таъкидлайди тадбиркор. — �?шбилармонлик муҳити яхшиланмоқда, лицензиялаш жараёни соддалаштирилиб, бюрократик тўсиқлар бартараф этилмоқда ва халқаро ҳамкорлик ривожланишда давом этяпти. Буларнинг барчаси мамлакатда бизнесни янада ривожлантиришга туртки беради. Бугун биз Бухоро, Самарқанд ва Навоийдаги лойиҳалар устида ишлаяпмиз.\n«Дунё» АА мухбири Жованни Петриччоли билан унинг бизнеси, СОVID-19 пандемиясининг фаолиятига таъсири, Ўзбекистон билан �?талия ўртасидаги савдо-иқтисодий ҳамкорлик истиқболлари тўғрисида суҳбатлашди.\n— Петриччоли жаноблари, коронавирус пандемияси бизнесингизга қай даражада таъсир қилди?\n— СОVID-19 коронавируси пандемияси барча лойиҳаларимизни рўёбга чиқариш жараёнини сезиларли даражада секинлаштирди. Қурилиш ишлари тўхтаб, соҳа зарарга ишлади. Оқибатда баъзи янги лойиҳаларни амалга ошира олмадик, масалан, Бухорода. Чунки Хитой, Россия ва Европа билан чегаралар ёпилган. Бундан ташқари, Ўзбекистон минтақалари ўртасида ҳаракатланиш ҳам осон иш эмас эди.\n— Бу қийинчиликларни қандай қабул қилдингиз, масалага қай жиҳатдан ёндашдингиз?\n— Келажакка ишонч, прагматизм, некбинлик ва янги режалар билан қарадим. Бу биз, италияликларнинг табиатимиздир. Ушбу ёндашув менга тўғри қарорлар қабул қилишга ёрдам берди. �?талияликлар айтганидек, "Қийин пайтларда биз, ўзимизни қандай тутишни биламиз".\n— Пандемия даврида Ўзбекистонда тадбиркорларни қўллаб-қувватлашга қаратилган қатор чоралар амалга оширилмоқда. Ушбу саъй-ҳаракатларга баҳо берсангиз.\n— Ўзбекистон коронавирусга қарши курашда қатъий чоралар кўраётганини таъкидлаш керак. Давлатингиз ушбу масалага прагматизм ва профессионал ёндашди.\nҲукумат кўрсатмаларига аниқ амал қилган аҳолининг тартиб-интизомига ҳам эътибор бердим. Аёлим Олга Жданова-Петриччоли Ўзбекистонда тиббиёт соҳасида ишлайди. �?шончим комилки, унинг ва бошқа шифокорларнинг ёрдами билан пандемияга тез орада барҳам берилади. Ўзбекистон соғлиқни сақлаш тизими инфекцияга қарши курашда Европа учун намуна бўлишига ишонаман.\nҲукумат томонидан қийин аҳволга тушиб қолган компанияларни қўллаб-қувватлаш учун кўрилаётган иқтисодий чора-тадбирларни тўғри ва ўз вақтида қабул қилинган деб ўйлайман. �?шончим комилки, кўплаб компаниялар яратилган имкониятлар туфайли тезда аввалги ҳолатга қайтади.\n— Бугунги кунда Ўзбекистонда карантин чоралари секин-асталик билан юмшатилмоқда, тадбиркорларга ўз фаолиятларини қайта йўлга қўйишлари, кучайтиришларини таклиф этилмоқда. Сизнингча, бу мамлакатларимиз ўртасидаги иқтисодий муносабатлар келажагига нечоғлик таъсир кўрсатади?\n—Яқин келажакда иқтисодий алоқалар янада мустаҳкамланади. �?талия саноати корхоналари конфедерацияси Ўзбекистонда «Конфиндустрия» ваколатхонасини очишни режалаштиргани бунинг далилидир.\nЎзбекистоннинг �?талиядаги элчихонасига ва �?талиянинг Ўзбекистондаги элчихонасига мамлакатларимиз ўртасидаги иқтисодий алоқаларни ривожлантириш ҳамда мустаҳкамлашга қўшган ҳиссаси учун миннатдорлик билдирмоқчиман.\nБир сўз билан айтганда, икки мамлакат ўртасидаги иқтисодий ҳамкорлик янада мустаҳкамланишига ишончим комил. Ҳар сафар италиялик ҳамкасбларим билан суҳбатлашганда, уларни Ўзбекистон бозори ва мамлакатга бўлган ишончларини оширишга ҳаракат қиламан. Чунки бу ерда катта имкониятлар, сармоя киритиш истиқболлари бор. Ўзбекистонда кечаётган жадал ўзгаришлар эса экспортбоб маҳсулотлар ишлаб чиқариш учун янги имкониятлар эшигини очмоқда.\n«Дунё» АА мухбири


Жалолиддин ибн Аловуддин Муҳаммад » Хоразм вилояти ҳокимлиги\nХоразм вилояти ҳокимлиги » Ўзбек тили » Туризм » Тарихий шахслар » Жалолиддин ибн Аловуддин Муҳаммад\nХоразмшоҳлар давлатининг сўнгги ҳукмдори, моҳир саркарда. Ануштегиний Хоразмшоҳлардан Муҳаммаднинг катта ўғли. Онаси – Ойчечак туркман канизакларидан бўлган. Жалолиддин бурнида ҳоли (манк) бўлгани учун Манкбурни номи билан аталган. Кейинчалик бу ном талаффузда ўзгариб “Мангуберди” номи билан машҳур бўлиб кетган. Жалолиддин вояга йетгач, отаси уни Ғазна, Бомиён, Ғур, Буст, Такинобод, Заминдовар ва Ҳиндистон ҳудудларигача бўлган йерларда ҳоким ва тахт вориси етиб тайинланган (1215). Бироқ Туркон хотун ва қипчоқ амирларининг қатъий норозилиги сабабли Қутбиддин Ўзлоқшоҳ фойдасига ворисликдан маҳрум этилган. Жалолиддин отасининг ҳарбий юришларида иштирок этиб, ўзининг жасур жангчи, иқтидорли саркардалик қобилиятларини намойиш этган (қадимги Ирғис дарёси бўйидаги жанг).\nЧингизхон бошчилигидаги мўғул қўшинлари Мовароуннаҳрга бостириб кириб бирин-кетин шаҳарларни эгаллаб, Самарқандга яқинлашганларида хоразмшоҳ Муҳаммад Каспий денгизи бўйида жойлашган Обескун шаҳри яқинидаги Ашурада оролидан паноҳ топган. Оғир бемор бўлган Муҳаммад ўғилларини ёнига чорлаб, сўнгги дамда Жалолиддинни ўз ўрнига хоразмшоҳ этиб тайинлаган. Жалолиддин Мангуберди укалари Оқшоҳ ва Қутбиддин Ўзлоқшоҳлар билан бирга Урганч мудофаасига ошиқади. Лекин Урганчдаги қипчоқ амирлари Туркон хотуннинг акаси Хумор тегинни султон деб эълон қилиб, Жалолиддин Мангубердига қарши суиқасд уюштирмоқчи бўлдилар. Бундан хабар топган Жалолиддин Мангуберди Темур Малик бошчилигидаги 300 кишилик суворийлар билан ўз ватани – Хоразмни ташлаб Хуросонга кетишга мажбур бўлади. Нисо шаҳри яқинида уни 700 нафар мўғул суворийси кутарди. Жалолиддин Мангуберди шиддатли жангдан сўнг уларни тор-мор келтириб, Нишопурга келди. Бу йердан у барча вилоят ҳокимларига қарши бирлашишга да`ватетди, бир ойдан сўнг Ғазни томон юрди. Йўлда унга Ҳирот волийси, қайнотаси Аминал мулк 10 минг кишилик қўшин билан келиб қўшилди. Қандаҳорни қамал қилиб турган мўғул қўшинлари билан 3 кунлик жангда Жалолиддин Мангуберди уларни тор-мор келтирган. У Ғазнага 1221-йил келди. Буйерда унга халаж қабиласи бошлиғи Сайфуддин Иғроқ, Балх волийси Аъзаммалик, афғонлар сардори Музаффармалик, қарлуқлар бошлиғи Ҳасан Қарлуқ келиб қўшилдилар. Уларнинг ҳар бири ихтиёрида 30 минглик қўшин бор эди. Жалолиддин Мангубердининг ўзидаги кучлар эса 60 минг суворий эди. Жалолиддин Мангуберди Валиён қал`асини қамал қилаётган Такажук ва Малғур бошчилигидаги мўғул қўшинига ҳужум қилиб, 3 кунлик жангдан сўнг улар тор-мор келтирган, 1000 дан ортиқ мўғул аскари ўлдирилган, омон қолган қисми Панжшир дарёсидан ўтиб, кўприки бузиб ташлашган. Бу Жалолиддин Мангубердининг мўғуллар устидан қозонган дастлабки йирик ғалабасиеди.\n1230-йил 10-августда Арзинжон яқинидаги жангда Жалолиддин Мангуберди кучлари мағлубиятга учради. Жалолиддин Мангубердининг кучсизланганидан фойдаланган мўғуллар катта қўшин билан Озарбайжонга бостириб кириб Мароға, Табризни эгаллаб (1231) Жалолиддин Мангуберди та`қиб этишган. Маёфариқин вилоятидаги қишлоқлардан бирида мўғуллар тунги ҳужум натижасида Жалолиддин Мангубердининг оз сонли қўшинини тор-мор келтирдилар, Жалолиддин Мангубердини ўзи эса тақибдан қутулиб Қурдистон тоғларига чиқиб кетган. Бу йерда қароқчи курдлар қўлига асир тушиб, фожиали равишда ҳалок бўлган.\nЎзбекистон ҳукумати Жалолиддин Мангубердининг мўғу босқинчиларига қарши курашда кўрсатган мислсиз жасорати, ватанга ва ўзхалқига садоқат ва чексиз муҳаббатини қадрлаш ва унинг порлоқ руҳини абадийлаштириш мақсадида “Жалолиддин Мангуберди таваллудининг 800 йиллигини нишонлаш ҳақида” қарор қабул қилди (1998). Қарорга кўра, унинг юрти Хоразмда Жалолиддин Мангубердига ҳайкал ўрнатилди, йирик кўча, майдон, жамоа корхоналари ва бошқаларга унинг номи қўйилди. Жалолиддин Мангубердининг ҳарбий юришларида ҳамроҳ бўлган тарихчи Насавий Жалолиддин Мангубердига бағишлаб “Сийрат ас-султон Жалолиддин Мангуберди” (“Султон Жалолиддин Мангубердининг ҳолати”) номли асар, Мақсуд Чайҳзодаеса “Жалолиддин” (1943-йил) драмасини ёзган. Жалолиддин Мангуберди ҳақида видео филм, достон, пъеса ва бошқалар яратилган. 2000-йилнинг 30-августида “Жалолиддин Мангуберди” ордени таъсис этилган.